title: Inter-National-League

text: Inter-National-League oli jääkiekkoliiga jota pelattiin Itävallassa ja Sloveniassa. Itävaltalaiset ja slovenialaiset joukkueet perustivat sarjan vuonna 2012. Seuraavana vuonna sarjaan otettiin mukaan myös italialaisia joukkueita. Italialaisjoukkueiden osallistuminen sarjaan jäi kuitenkin yhden kauden mittaiseksi. Kaudella 2014–2015 sarjassa pelasi kuusi joukkuetta Itävallasta ja kuusi Sloveniasta. Sarja muuttui kaudesta 2016-2017 eteenpäin pelattavaksi uudella nimellä Alps Hockey League.


title: Ernst Reuter

text: Ernst Reuter (29. heinäkuuta 1889 Apenrade – 30. syyskuuta 1953 Länsi-Berliini) oli saksalainen sosiaalidemokraattinen poliitikko, joka toimi Länsi-Berliinin pormestarina kylmän sodan alkuvaiheessa vuosina 1948–1953.


title: Ernst Reuter

text: Reuter liittyi Saksan sosiaalidemokraattiseen puolueeseen (SPD) vuonna 1912. Ensimmäisen maailmansodan aikana hän palveli Saksan armeijassa ja jäi 1916 venäläisten sotavangiksi. Venäjällä hän liittyi vallankumouksen jälkeen bolševikkeihin ja toimi vuonna 1918 komissaarina Volgan saksalaisten sosialistisessa neuvostotasavallassa. Reuter palasi Saksaan sodan jälkeen ja hänestä tuli Saksan kommunistisen puolueen Berliinin-sihteeri. Hän kuitenkin irtaantui kommunismista ja liittyi takaisin sosiaalidemokraatteihin vuonna 1922. Hänet valittiin 1926 Berliinin kaupunginvaltuustoon, 1931 Magdeburgin pormestariksi ja 1932 valtiopäiväedustajaksi.


title: Ernst Reuter

text: Natsien valtaannousun yhteydessä Reuter pidätettiin ja hän lähti vuonna 1935 maanpakoon, aluksi Englantiin. Toisen maailmansodan aikana hän asui Turkissa ja toimi Ankaran yliopistossa julkisen hallinnon professorina. Sodan jälkeen Reuter palasi vuonna 1946 Berliiniin ja osallistui SPD:n uudelleenperustamiseen. Hänet valittiin vuonna 1947 koko Berliinin pormestariksi, mutta Neuvostoliitto ei hyväksynyt valintaa eikä Reuter astunut virkaan. Kun kaupunki jakautui seuraavana vuonna täydellisesti kahtia, hän ryhtyi kuitenkin toimimaan pormestarina Länsi-Berliinissä. Reuter toimi länsiberliiniläisten henkisenä johtajana Berliinin saarron aikana ja saavutti laajan arvovallan myös kaupungin ulkopuolella. Hän piti 9. syyskuuta 1948 valtiopäivätalon edustalla 300 000 ihmisen yleisön edessä kuuluisan puheen, jossa hän pyysi ulkomaailman apua Länsi-Berliinille sanoen ”"Maailman kansat! Katsokaa tätä kaupunkia!"”


title: Ernst Reuter

text: Reuter kuoli virassa ollessaan vuonna 1953. Hänen mukaansa on nimetty Ernst-Reuter-Platz Berliinissä.


title: Titanic II

text: Titanic II voi tarkoittaa ainakin seuraavia asioita:


title: Norsk Telegrambyrå

text: Norsk Telegrambyrå (NTB, engl. Norwegian News Agency) on suuri norjalainen uutistoimisto. Se perustettiin yksityisenä palveluna vuonna 1867.


title: Titanic II (alus)

text: Titanic II on suunniteltu "RMS Titaniciin" perustuva valtamerialus. Ulkoa, vesirajan yläpuolelta tarkasteltuna laivan on tarkoitus näyttää mahdollisimman identtiseltä esikuvansa kanssa. Hitsatun rungon lisäksi suurimmat erot löytyvät vesirajan ja kannen alta: Neljä metriä leveämpi ja uudelleen muotoiltu runko tarjoavat paremman energiatehokkuuden lisäksi ylimääräistä vakautta – keulapotkurit parempaa ohjattavuutta. Voimanlähteeksi on suunniteltu neljää Wärtsilän dieselmoottoria, joista kaksi 12-sylinteristä 12V46F-moottoria tuottaisi kumpikin 14 400 kW:n (19 300 hevosvoiman) ja kaksi 8-sylinteristä 8L46F-moottoria kumpikin 9 600 KW:n (12 900 hevosvoiman) tehot. Uuden aluksen bruttovetoisuudeksi on suunniteltu 56 000 bruttorekisteritonnia, kun se alkuperäisessä oli 46 000 brt.


title: Titanic II (alus)

text: Alus tullaan myös varustamaan uusimmilla navigointi- ja turvallisuusjärjestelmillä. Alukseen rakennettaisiin alkuperäisestä poiketen C- ja D-kansien väliin ylimääräinen "turvallisuuskansi", johon sijoitettaisiin 18 pelastusvenettä. Alkuperäisen Titanicin mukaan alukseen tulisi kolme matkustajaluokkaa.


title: Titanic II (alus)

text:
Alus on tarkoitus rakentaa CSC Jinlingin telakalla Kiinassa. Neitsytmatkan oli alun perin määrä tapahtua vuonna 2018 Kiinan Jiangsusta Arabiemiraattien Dubaihin.
Hankkeen puuhamiehenä toimii australialainen miljonääri Clive Palmer omistamansa Blue Star Line -varustamon kautta. Titanic II:n oli määrä valmistua vuoteen 2018 mennessä, mutta rakennustyöt keskeytettiin vuonna 2015. Viimeisimpien tietojen mukaan Titanicin on määrä valmistua vuonna 2022 ja neitsytmatkan on tarkoitus olla sama Southampton–New York kuin esikuvallaan.


title: Titanic II (alus)

text: "Titanic II":ta suunnitteli vuodet 2013–2015 pääasiassa suomalainen Deltamarin.


title: Vincent Lübeck

text: Vincent Lübeck nuorempi (syyskuu? 1654, Paddingbüttel, Dorum, Land Wursten – 9. helmikuuta 1740, Hampuri) oli saksalainen säveltäjä, urkuri ja musiikinopettaja.


title: Vincent Lübeck

text: Musiikillisen koulutuksensa hän sai ainakin isältään Vincent Lübeck vanhemmalta, joka toimi urkurina Flensburgissa. Lübeckin samanniminen isä toimi urkurina Flensburgin Mariankirkossa, mutta kuoli poikansa syntymävuonna. Isän seuraajasta, Caspar Förckelrathsta (k. 1683), tuli nuoren Vincentin urkuopettaja ja myös isäpuoli.


title: Vincent Lübeck

text: Vuonna 1675 Vincent Lübeck nuorempi sai paikan urkurina Stadesta, jossa toimi vuoteen 1702 asti; hänen työvälineenään oli Arp Schnitgerin vuonna 1679 rakentamat urut. Lübeckin seuraavana työpaikkana oli kuolemaan asti Hampurin Nikolauksenkirkko, jossa hänellä oli sielläkin käytössään Schnitgerin rakentama soitin. Suureen maineeseensa nähden Lübeckiltä on tallella vain vähän sävellyksiä, ja niistäkin osaa pidetään hänen samannimisen poikansa tekeminä.


title: Bureau Veritas

text: Bureau Veritas on maailmanlaajuisesti toimiva testaus-, tarkastus- ja sertifiointipalveluja tarjoava yritys. Merenkulun alalla se tunnetaan luokituslaitoksena. Bureau Veritaksella on kahdeksan eri liiketoiminta-aluetta. Sen kaikkea toimintaa yhdistää vaatimuksenmukaisuuden arviointi laadun, ympäristön, työturvallisuuden ja terveyden sekä yhteiskuntavastuun alueilla.


title: Bureau Veritas

text:
Bureau Veritas perustettiin Antwerpenissä vuonna 1828. Aluksi yritys toimi nimellä "Bureau de Renseignements pour les Assurances Maritimes" mutta Bureau Veritas nimi otettiin käyttöön jo 1829. Vuonna 1833 pääkonttori siirrettiin Pariisiin, Ranskaan. Nykyään konsernin pääkonttori sijaitsee Neuilly-sur-Seinessä, lähellä Pariisin La Défence-aluetta.
Suomessa Bureau Veritaksen ensimmäinen laivatarkastusten toimipaikka avattiin Turkuun vuonna 1858.


title: Bureau Veritas

text: Bureau Veritas listautui Pariisin Euronext-pörssiin lokakuussa 2007 (pörssitunnus BVI). Bureau Veritaksen suurin osakkeenomistaja on Wendel Group (40,5%).


title: Bureau Veritas

text: Vuoden 2014 lopussa Bureau Veritaksella oli 140 maassa 1400 toimipaikkaa ja sen palveluksessa työskenteli 66 500 henkilöä.


title: Willy Burmester

text: Willy Burmester (16. maaliskuuta 1869 – 16. tammikuuta 1933) oli saksalainen viulutaiteilija. Hän pidettiin aikanaan opettajansa Joseph Joachimin jälkeen merkittävimpänä saksalaisena viulutaiteilijana. Vuosina 1892–1895 hän oli Helsingissä Robert Kajanuksen orkesterin konserttimestari.


title: Willy Burmester

text: Jean Sibelius omisti viulukonserttonsa alun pitäen Burmesterille. Aikataulut eivät kuitenkin sopineet yksiin että Burmester olisi soittanut sen ensiesityksen, joten sen esitti Helsingin konservatoriossa opettanut viulisti Victor Novacek. Sibelius korjasi sävellystä ja tarjosi sitä uudestaan hänen soitettavakseen. Kun taaskaan ei sopinut, solistiksi astui Berliinin filharmonikkojen Karel Halíř. Burmesteri loukkaantui syvästi ja ilmoitti ettei tule koskaan soittamaan sävellystä. Niinpä Sibelius omisti sen unkarilaiselle viulistille, silloiselle ihmelapselle Ferenc von Vecseylle.


title: Willy Burmester

text: Burmesterin puoliso oli Konrad ja Edvard Fazerin sisar pianisti Naema Fazer.


title: Willy Burmester

text: Hän kirjoitti omaelämäkerran "Fünfzig Jahre Künstlerleben" (A. Scherl, 1926).


title: Noordenveld

text: Noordenveld () on kunta Alankomaissa Drenthen provinssissa. Kunnan pinta-ala on 205,32 km² ja kunnassa on 31 035 asukasta (31.12.2012), joten asukastiheys on 151 as./km².


title: Penacho

text: Penacho ("esp. töyhtö") on sulista valmistettu päähine. Myös muita koristeita, kultaa tai jalokiviä on saatettu käyttää sen valmistuksessa. Sen esikuvia voidaan nähdä luonnossa, jossa monilla linnuilla on päänsä päällä vastaavan tapainen koriste. Aikaisimmein penacho on saattanut osoittaa kantajansa statuksen yhteiskunnassa tai seremoniassa. Nykyään penachoja käytetään lähinnä esitysten ja juhlien - kuten karnevaalien - rekvisiittana.


title: Greatest Remix Hits 1

text: Greatest Remix Hits 1 on australialaisen laulajan Kylie Minoguen remixalbumi, joka alun perin julkaistiin Japanissa vuonna 1993. Albumi julkaistiin myöhemmin Australiassa vuonna 1997 uuden kansikuvan kanssa.


title: Guy Bäckman

text: Guy Mikael Bäckman (s. 6. huhtikuuta 1940 Nauvo) on suomalainen yhteiskuntatieteilijä. Hän oli Åbo Akademin sosiaalipolitiikan professori vuodesta 1976 ja tutki eritisesti sairaalapalvelusten käyttöä.


title: Vuoden 1962 jalkapallon maailmanmestaruuskilpailujen karsinnat

text: Vuoden 1962 jalkapallon maailmanmestaruuskilpailujen karsintoihin osallistui 56 maata, joista 14 pääsi mukaan Chilessä pelattavaan MM-turnaukseen. Isäntämaa Chile ja hallitseva mestari Brasilia pääsivät MM-kilpailuihin ilman karsintaa.


text:
Uusinta:
Sveitsi selviytyi MM-kilpailuihin.


text:
Uusinta:
Bulgaria selviytyi MM-kilpailuihin.


text: Länsi-Saksa selviytyi MM-kilpailuihin.


text:
Ottelua Hollanti-Itä-Saksa ei pelattu.
Unkari selviytyi MM-kilpailuihin.


text: Neuvostoliitto selviytyi MM-kilpailuihin.


text: Englanti selviytyi MM-kilpailuihin.


text: Israel selviytyi karsintojen 2.kierrokselle.


text: Romania luopui, jolloin Italia selviytyi otteluitta karsintojen 3.kierrokselle.


text: Israel selviytyi karsintojen 3.kierrokselle.


text: Italia selviytyi MM-kilpailuihin.


text:
Uusinta:
Tšekkoslovakia selviytyi MM-kilpailuihin.


text: Espanja jatkokarsintaan CAF:n joukkuetta vastaan.


text: Jugoslavia jatkokarsintaan CAF:n joukkuetta vastaan.


text: Argentiina selviytyi MM-kilpailuihin.


text: Uruguay selviytyi MM-kilpailuihin.


text: Kolumbia selviytyi MM-kilpailuihin.


text: Meksiko selviytyi 2. kierrokselle.


text:
Uusinta:
Costa Rica selviytyi 2.kierrokselle.


text: Alankomaiden Antillit selviytyi 2. kierrokselle.


text: Meksiko jatkoon Etelä-Amerikan joukkuetta vastaan.


text: Molemmat maat luopuivat karsinnoista.


text:
Uusinta:
Marokko jatkoon UEFA:n joukkuetta vastaan arvonnan perusteella.


text: Ghana selviytyi toiselle kierrokselle.


text: Marokko selviytyi jatkoon UEFA:n joukkuetta vastaan


text: Etelä-Korea selviytyi jatkoon UEFA:n joukkuetta vastaan.


text: Espanja selviytyi MM-kilpailuihin.


text: Jugoslavia selviytyi MM-kilpailuihin.


text: Meksiko selviytyi MM-kilpailuihin.


title: Oto

text: Oto voi tarkoittaa seuraavia:


title: Mythen

text: Mythen on kaksihuippuinen vuori Keski-Sveitsissä, Schwyzin kaupungin koillispuolella, Schwyzin kantonissa. Korkeampi huippu, "Grosser Mythen", on 1 898 metriä mpy. Matalampi huippu, "Kleiner Mythen", sijaitsee isomman pohjoispuolella ja on 1 811 metriä korkea.


title: Mythen

text: Suhteellisen helpon saavutettavuuden sekä maantieteellisen sijainnin ansiosta Grosser Mythen on ollut tunnettu retkikohde 1800-luvun puolesta välistä alkaen. Vuorella käy vuosittain kesäisin noin 40 000 retkeilijää, parhaimmillaan jopa 2 000 henkilöä päivässä. Vuoren huipulla on ravintola, jota pitää retkeily-yhdistys ().


title: Mythen

text: Grosser Mythenille on rakennettu polku noin 1 400 metrin korkeudesta Holzeggistä, jonne pääsee köysiradalla pohjoisesta Einsiedelnin suunnasta, Alpthalin Brunnista, tai polkuja ja teitä pitkin lounaasta Schwyzistä.


title: Lapsisinfonia

text: Lapsisinfonia (), alkuperäisnimeltään "Berchtolds-Gaden Musick", on wieniläisklassismin ajan kamarisävellys, jossa käytetään orkesterisoittimien rinnalla Berchtesgadener War -nimisen lelutehtaan leikkikalusoittimia. Muodoltaan "Lapsisinfonia" on kassaatio. Sävellys on peräisin noin vuodelta 1765, mutta nimi "Lapsisinfonia" on vasta vuodelta 1813.


title: Lapsisinfonia

text: "Lapsisinfonian" säveltäjästä ei ole täyttä varmuutta. Säveltäjänä on vanhastaan pidetty Joseph Haydnia, Michael Haydnia ja Leopold Mozartia, jopa W. A. Mozartia, mutta nykyään Edmund Angereria (1740–1794) pidetään todennäköisenä tekijänä.


title: Lapsisinfonia

text: Teoksessa on seitsemän osaa:Usein esitetään vain 3., 4. ja 7. osa.


title: Hayley Chapman

text: Hayley Chapman (s. 19. tammikuuta 1992 Balaklava) on australialainen pistooliampuja.


title: Hayley Chapman

text: Vuonna 2008 Chapman voitti kultaa nuorten Kansainyhteisön kisoissa Intiassa. Hän sijoittui Lontoon olympialaisissa 2012 25 metrin pistoolissa 34:nneksi. Myös hänen valmentaja-isänsä, David Chapman on ampuja.


title: Patrick Kaleta

text: Patrick Kaleta (s. 8. kesäkuuta 1986 Buffalo, New York) on yhdysvaltalainen jääkiekkoilija, joka pelaa NHL:ssä Buffalo Sabresin organisaatiossa. Ennen NHL-uraansa hän pelasi OHL:ssä Peterborough Petesin riveissä. Buffalo Sabres varasi hänet kuudennella kierroksella numerolla 176 .


title: Patrick Kaleta

text: Kaletan ensimmäinen jääkiekkoseura oli Hamburg Hawks ja hän pelasi myös West Seneca Wingseissä. Vuonna 2002 Peterbourgh Petes varasi hänet OHL:n varaustilaisuudessa toisella kierroksella 31. pelaajana. Hän pelasi neljä kautta Peterbourgh’ssa saaden yhteensä 147 pistettä ja 460 jäähyminuuttia. Vuoden 2006 OHL:n pudotuspeleissä Kaleta oli merkittävässä roolissa tehtyään 8 maalia ja 10 syöttöä ja auttaen joukkueensa aina mestaruuteen asti.


title: Patrick Kaleta

text: Kaleta allekirjoitti ammattilaissopimuksen Buffalo Sabresin kanssa kesäkuussa 2006. Ensimmäisellä ammattilaiskaudellaan hän pelasi NHL:ssä seitsemän ottelua, joissa hänelle kertyi kaksi syöttöpistettä ja 21 rangaistusminuuttia. Suurin osa Kaletan kaudesta kului Buffalo Sabresin AHL-farmijoukkue Rochester Americansissa. Kaudesta 2007–2008 lähtien Kaleta on kuulunut Buffalon vakiopelaajiin.


title: Patrick Kaleta

text: Marraskuussa 2013 Buffalo Sabres siirsi pitkistä pelikielloista kärsineen Kaletan siirtolistalle.


title: Patrick Kaleta

text: Kaleta pelaa kovaa taklaten, ärsyttäen, välillä jopa sääntöjen rajamailla liikkuen. Kauden 2011–2012 alussa Kaleta kärsi neljän ottelun pelikiellon puskettuaan päällä Philadelphia Flyersin Jakub Voráčekia. Kaudella 2012–2013 Kaleta sai viiden ottelun pelikiellon taklattuaan selkään New York Rangersin Brad Richardsia.


title: Siouxsie Sioux

text: Siouxsie Sioux (oikealta nimeltä Susan Janet Ballion, s. 27. toukokuuta 1957) on goottirockyhtye Siouxsie and the Bansheesin laulaja. Siouxsie and the Banshees julkaisi 11 studioalbumia ja monia UK Top 20 -singlejä, esimerkiksi "Hong Kong Garden", "Happy House" ja "Peek-a-Boo" sekä Billboard Top 25 -kappaleen"Kiss Them for Me". Allmusic nimesi Siouxsien "yhdeksi vaikuttavimmista rock-aikakauden brittilaulajista".


title: Meppel

text:
Meppel () on kunta ja kaupunki Alankomaissa Drenthen provinssissa. Meppelin pinta-ala on 57,03 neliökilometriä ja
siellä oli 32 721 asukasta vuoden 2012 lopulla. Kaupungin asukastiheys on 574 as./km².


title: Miss Baker

text: Miss Bakeristä (1957 Iquito, Peru – 29. marraskuuta 1984 Huntsville, Alabama, Yhdysvallat) tuli 28. toukokuuta 1959 - yhdessä Miss Ablen kanssa - ensimmäiset nisäkkäät jotka palasivat elossa NASAn tekemältä avaruuslennolta. Kyseinen Floridan Cape Canaveralistä lähtenyt, Jupiter IRBM:n tekemä lento saavutti lähes 500 kilometrin korkeuden, alkukiihdytyksen ollessa 38 geetä ja vauhdin yltäessä suurimmillaan noin 4,5 kilometriin sekunnissa. Lento kesti noin kuusitoista minuttia, josta yhdeksän minuuttia oli painottomuudessa. Lennon tarkoitus oli selvittää elävien olentojen elinmahdollisuuksia avaruudessa ja näin tasoittaa tietä ihmisten tuleville avaruuslennoille. Life Magazine huomioi Miss Bakerin tieteen eteen antamansa panoksen kansikuvalla 15. kesäkuuta 1959.


title: Miss Baker

text: Lennon jälkeen Miss Baker sijoitettiin Naval Aerospace Medical Centeriin Pensacolaan, Floridassa. Vuodesta 1971 alkaen asuinpaikaksi muuttui U.S. Space & Rocket Center -museo, jossa se oli suuri suosikki erityisesti lapsivierailijoiden keskuudessa. Vain hieman yli 300-grammainen Miss Baker oli suvultaan kierteishäntäapinoihin kuuluva oravasaimiri.


title: Miss Baker

text: Miss Baker kuoli lopulta 29. marraskuuta 1984 munuaisten vajaatoiminnan seurauksena. Se oli tuolloin 27-vuoden ikäisenä tiettävästi vanhin tunnettu saimiriapina. Miss Baker on haudattu U.S. Space & Rocket Center -museon sisäänkäynnin läheisyyteen, jossa sen hautakiven päältä löytyy usein vierailijoiden sinne jättämä banaani.


title: Kevin Poulin

text: Kevin Bureau-Poulin (s. 12. huhtikuuta 1990, Montreal, Quebec) on kanadalainen jääkiekkoilija, pelipaikaltaan maalivahti. Hän pelaa NLA-joukkue EHC Klotenissa.


title: Kevin Poulin

text: Ennen ammattilaisuraansa Poulin pelasi juniorikiekkoa QMJHL-junioriliigan Victoriaville Tigresissä. Hän on Islandersin viidennen kierroksen varaus vuodelta .


title: Kevin Poulin

text: Poulin aloitti NHL-uransa 2008 New York Islandersin riveissä päästen pelaamaan 10 NHL-ottelussa. 26. syyskuuta 2015 Tampa Bay Lightning poimi Poulinin waiver-listalta mutta myi hänet eteenpäin 12. marraskuuta Calgary Flamesille myöhemmin määriteltävää korvausta vastaan. Kummassakaan organisaatiossa Poulin ei päässyt pelaamaan NHL-otteluita. Ylipäätään koko kauden 2015–2016 saldoksi jäi 29 pelattua AHL-ottelua Stockton Heatin paidassa. Seuraavaksi kaudeksi 2016–17 Poulin suuntasi Kazakstaniin, KHL-joukkue Barys Astanan maalivahdiksi. Hän edusti kaudella 2017–18 EBEL- liigan Medvescak Zagrebia ennen siirtoaan Kloteniin tammikuussa 2018 .


title: Kevin Poulin

text: Poulin kuului pronssia saavuttaneeseen Kanadan olympiajoukkueeseen Pyeongchangissa 2018.


title: Shin’yō

text: Shin’yō () oli keisarillisen Japanin laivaston saattuetukialus toisessa maailmansodassa.


title: Shin’yō

text: Midwayn taistelussa kärsittyjen lentotukialustappioiden jälkeen alus päätettiin muuttaa lentotukialukseksi. Alus siirrettiin 30. kesäkuuta Kuren laivastontelakalle, jossa se siirrettiin telakalle 21. syyskuuta. Alukselle lisättiin torpedovyöt samoin kuin nostettava tutkamasto. Alukselle rakennettiin lentokansi ja sille komentosilta. Alus aloitti muutostöiden jälkeiset koeajot 1. marraskuuta 1943, ja se otettiin palvelukseen 15. marraskuuta 1943 nimellä "Shin’yō".


title: Shin’yō

text: Alus osallistui lyhyellä urallaan joukkojenkuljetustehtäviin läntisellä Tyynellämerellä. Alus oli matkalla Singaporeen 17. marraskuuta 1944, kun Yhdysvaltain laivaston sukellusvene "USS Spadefish" torpedoi aluksen upottaen sen. Vain 70 miestä aluksen 1 200 miehistönjäsenestä selvisi hengissä.


title: Anime Expo

text: Anime Expo eli AX on Los Angelesissa, Kaliforniassa vuosittain järjestettävä animeaiheinen tapahtuma. Sitä järjestää aatteellinen Society for the Promotion of Japanese Animation (SPJA). Harvoja poikkeuksia lukuun ottamatta tapahtuma on alkanut 4. heinäkuuta ja se on kestänyt neljä päivää. Vaikka tapahtumaa isännöi tällä hetkellä Los Angeles Convention Center, aikaisemmin Anime Expo on järjestetty eri paikoissa, kuten Anaheimissa, San Joséssa, New Yorkissa ja Tokiossa. Anime Expo on merkittävä Yhdysvaltojen suurimpana animekokoontumisena.


title: Anders Lee

text: Anders Lee (s. 3. heinäkuuta 1990, St. Paul, Minnesota) on yhdysvaltalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-liigassa pelaavaa New York Islandersia.


title: Anders Lee

text: Lee teki ensimmäisen NHL-maalinsa debyyttiottelussaan Winnipeg Jetsiä vastaan huhtikuussa 2013.


title: Anders Lee

text: Lee oli nuorempana myös lahjakas amerikkalaisen jalkapallon ja baseballin pelaaja. Useat yliopistot yrittivät rekrytoida häntä riveihinsä myös näissä lajeissa, mutta Lee päätti lopulta valita Notre Damen yliopiston tarjoaman jääkiekkostipendin.


title: Greatest Remix Hits 2

text: Greatest Remix Hits 2 on australialaisen laulajan Kylie Minoguen remixalbumi, joka julkaistiin alun perin Japanissa vuonna 1993 ja myöhemmin Australiassa vuonna 1997 uuden kansikuvan kanssa.


title: Wimbledonin tennisturnaus 2013

text: Vuoden 2013 Wimbledonin tennisturnaus pelattiin 24. kesäkuuta – 7. heinäkuuta 2013 Wimbledonissa, Lontoossa. Se oli kaikkiaan 127. Wimbledonin tennisturnaus ja vuoden kolmas Grand Slam -turnaus. Naisten kaksinpelin puolustava mestari oli Serena Williams, ja miesten Roger Federer. Turnauksen ottelukaavio julkaistiin 21. kesäkuuta 2013.


title: Wimbledonin tennisturnaus 2013

text: Naisten kaksinpelimestaruuden voitti Marion Bartoli ja miesten kaksinpelin Andy Murray. Viimeksi brittimies oli voittanut turnauksen 77 vuotta sitten.


title: Wimbledonin tennisturnaus 2013

text: Turnauksesta jäi pois naisten puolella Venus Williams, joka kärsii alaselän vammasta.


title: Wimbledonin tennisturnaus 2013

text: Miesten kaksinpelissä maailmanlistan sijalla viisi ollut Rafael Nadal hävisi ensimmäisellä kierroksella yllättäen maailmanlistan sijalla 135 olleelle Steve Darcisille. Nadal ei ollut koskaan aiemmin pudonnut Grand Slam -turnauksissa ensimmäisellä kierroksella. Maailmanlistan sijalla kolme ollut, ja turnauksen seitsemän kertaa voittanut Roger Federer hävisi toisella kierroksella maailmanlistan sijalla 116 olleelle Serhi Stah’ovskyille. Viimeksi Federer oli pudonnut ennen puolivälieriä Ranskan avoimissa vuonna 2004. Maailmanlistan 100 parhaan pelaajan ulkopuolella olevalle Federer oli viimeksi hävinnyt vuonna 2005.


title: Wimbledonin tennisturnaus 2013

text: Naisten kaksinpelissä maailmanlistan sijalla kolme ollut Marija Šarapova hävisi toisella kierroksella maailmanlistan sijalla 131 olleelle Michelle Larcher de Britolle.


title: Wimbledonin tennisturnaus 2013

text: Keskiviikkona 26. kesäkuuta yhteensä seitsemän pelaajaa luovutti tai vetäytyi. Moneen vetäytymiseen syynä oli kaatuminen Wimbledonin ruoholla. Seuraavana päivänä kaksinpelissä luovutuksia tuli kaksi kappaletta lisää.


title: Gomelsteklo

text: Gomelsteklo (, ) on Valko-Venäjän kaakkoisosassa Homelin eli Gomelin kaupunkipiirin pohjoisosan Kastsjukoukassa toimiva lasiteollisuusyritys. Tehdasalue sijaitsee Homelista pohjoiseen johtavan maantien ja rautatien väliellä alueella. Yritysmuodoltaan Gomelsteklo on avoin osakeyhtiö (OAO). Yhtiön palveluksessa oli vuonna 2012 lähes 3 100 työntekijää.


title: Gomelsteklo

text: Gomelsteklo myy lasituotantoaan yli 20 maahan ja myös EU-maihin kuten Suomeen käyttäen nimeä Gomelglass. Yhtiö valmistaa ikkunalaseja, lasiin pohjautuvia eristyslevyjä ja lasilevyjä kalusteisiin. Yhtiön liikevaihto oli vuonna 2012 yhteensä 8 217 miljardia ja nettotulos 9,4 miljardia Valko-Venäjän ruplaa. Euroiksi muunnettuna liikevaihto oli 72,5 miljoonaa ja nettotulos 0,8 miljoonaa (valuuttamuunnos Valko-Venäjän virallisin vuoden 2012 lopun kurssein).


title: Vernon Cottle

text:
Vernon Walter Cottle (14. huhtikuuta 1926 – 6. syyskuuta 1964 Imatra) oli englantilainen moottoripyöräilijä, joka sai surmansa kolmannen Imatranajon harjoituksissa 29. elokuuta 1964 sattuneen onnettomuuden seurauksena. Hän oli ensimmäinen kolmesta Imatranajossa kaikkiaan kuolleesta henkilöstä.
Cottle ajoi onnettomuuden tapahtuessa 350-kuutrioisten luokassa AJS-merkkisellä moottoripyörällä. Hän oli ajamassa Imatran MM-osakilvan harjoituksissa Savikannan nopeaa kaarretta kun hän ohjausvirheen takia kaatui pahasti. Siviiliammatiltaan sähköteknikkona toiminutta Cottlea hoidettiin sairaalassa, mutta hän menehtyi vammoihinsa 6. syyskuuta.


title: Vernon Cottle

text: Cottlen muistolle pystytettiin muistomerkki, joka paljastettiin 25. elokuuta 1965. Se sijaitsee Vuoksentien varrella, entisen radan lähtösuoran alkupäässä olevassa metsikössä.


title: Jan Styrna

text: Jan Styrna (s. 25. tammikuuta 1941 Szczepanów) on puolalainen roomalaiskatolinen piispa. Hänet vihki papiksi Tarnówin hiippakuntaan Jerzy Karol Ablewicz 27. kesäkuuta 1965. Hänet nimitettiin Tarnówin vihkipiispaksi sekä Aquipendiumin titulaaripiispaksi 22. kesäkuuta 1991, ja piispaksi vihkiminen seurasi 28. heinäkuuta. Pääkonsekraattorina toimi Józef Mirosław Życiński, jota avustivat Ignacy Tokarczuk ja Piotr Bednarczyk.


title: Jan Styrna

text: 2. elokuuta 2003 Styrna sai nimityksen Elblągin piispaksi, jonka virkaan hänet asetettiin 23. elokuuta.


title: Gerard Bernacki

text: Gerard Bernacki (3. marraskuuta 1942 Ksiazenice – 21. joulukuuta 2018) oli puolalainen roomalaiskatolinen piispa. Hänet vihki papiksi 4. kesäkuuta 1967 Katowicen hiippakuntaan Herbert Bednorz. Hänet nimitettiin Katowicen vihkipiispaksi sekä Oppidum Consilinumin titulaaripiispaksi 18. maaliskuuta 1988, ja piispaksi vihkiminen seurasi 16. huhtikuuta. Pääkonsekraattorina toimi Damian Zimoń, jota avustivat Stanisław Nowak ja Alfons Nossol.


title: Gerard Bernacki

text: Bernacki erosi vihkipiispan tehtävistään 31. tammikuuta 2012.


title: Andrés Sapelak

text: Andrés Sapelak (13. joulukuuta 1919 Ryszkowa Wola, Puola – 6. marraskuuta 2017 Ukraina) oli Argentiinassa toiminut Ukrainan kreikkalaiskatolisen kirkon piispa. Hänet vihittiin salesiaanien papiksi 29. kesäkuuta 1949 ja nimitettiin Argentiinan itäisten riitusten ordinariaatin vihkipiispaksi sekä Sebastopolis in Thracian titulaaripiispaksi 14. elokuuta 1961. Piispaksi vihkiminen seurasi 15. lokakuuta. Pääkonsekraattorina toimi Ivan Bucko, jota avustivat Gabriel Bukatko ja Volodymyr Malanczuk.


title: Andrés Sapelak

text: Sapelak sai 9. helmikuuta 1968 nimityksen Argentiinan arkkiepiskopaalisen eksarkaatin ja 24. huhtikuuta 1978 tästä perustetun Santa María del Patrocinio en Buenos Airesin eparkian johtoon. Hän osallistui Vatikaanin toiseen kirkolliskokoukseen. Hän jäi eläkkeelle 12. joulukuuta 1997.


title: Andrés Sapelak

text: Sapelak muutti vuonna 1997 Ukrainaan ja työskenteli pappina Verh’nodniprovskin kaupungissa 1999–2014.


title: Peter Baptist Tadamarō Ishigami

text: Peter Baptist Tadamarō Ishigami (; 1. joulukuuta 1920 Kasari – 25. lokakuuta 2014) oli japanilainen roomalaiskatolinen piispa. Hänet vihittiin kapusiinien papiksi 6. syyskuuta 1952 ja nimitettiin Nahan hiippakunnan johtoon 18. joulukuuta 1972. Piispaksi vihkiminen seurasi 11. helmikuuta 1973. Pääkonsekraattorina toimi Bruno Wüstenberg, jota avustivat Joseph Asjiro Satowaki ja Paul Shinichi Itonaga.


title: Peter Baptist Tadamarō Ishigami

text: Ishigami jäi eläkkeelle 24. tammikuuta 1997.


title: Paul Shin’ichi Itonaga

text: Paul Shin’ichi Itonaga (; 23. heinäkuuta 1928 Hiroda – 10. joulukuuta 2016) oli japanilainen roomalaiskatolinen piispa. Hänet vihittiin papiksi 14. syyskuuta 1952 ja nimitettiin Kagoshiman hiippakunnan johtoon 15. marraskuuta 1969. Piispaksi vihkiminen seurasi 18. tammikuuta 1970. Pääkonsekraattorina toimi Bruno Wüstenberg, jota avustivat Joseph Asjiro Satowaki ja Peter Saburo Hirata.


title: Paul Shin’ichi Itonaga

text: Itonaga jäi eläkkeelle 3. joulukuuta 2005.


title: Paul-Marie François Rousset

text: Paul-Marie François Rousset (27. elokuuta 1921 Grièges – 9. tammikuuta 2016 Bourg-en-Bresse) oli ranskalainen roomalaiskatolinen piispa. Hänet vihittiin Istituto del Pradon papiksi 24. helmikuuta 1945 ja nimitettiin Lyonin (-Viennen) arkkihiippakunnan vihkipiispaksi sekä Utimman titulaaripiispaksi 24. tammikuuta 1966. Piispaksi vihkiminen seurasi 6. maaliskuuta. Pääkonsekraattorina toimi René-Fernand-Eugène Fourrey, jota avustivat Marius-Félix-Antoine Maziers ja Alfred-Jean-Félix Ancel.


title: Paul-Marie François Rousset

text: 23. helmikuuta 1971 Rousset sai nimityksen Saint-Etiennen piispaksi, jona hän toimi, kunnes erosi tehtävistään 28. syyskuuta 1987. Rousset kuoli 94-vuotiaana 9. tammikuuta 2016 Bourg-en-Bressessä, jossa hän oli asunut elämänsä viimeiset kuukaudet.


title: Pierre Jacques Joatton

text: Pierre Jacques Joatton (20. heinäkuuta 1930 Lyon – 22. marraskuuta 2013) oli ranskalainen roomalaiskatolinen piispa. Hänet vihittiin papiksi 29. kesäkuuta 1957, ja Istituto del Pradon pappi hänestä tuli 7. lokakuuta 1958. Joatton sai 20. huhtikuuta 1988 nimityksen Saint-Etiennen hiippakunnan johtoon. Piispaksi konsekroinnin suoritti 26. kesäkuuta Albert Florent Augustin Decourtray, jota avustivat Paul-Marie François Rousset ja Didier-Léon Marchand.


title: Pierre Jacques Joatton

text: Joatton jäi eläkkeelle 28. kesäkuuta 2006.


title: Didier-Léon Marchand

text: Didier-Léon Marchand (s. 1. marraskuuta 1925 La Chapelle-de-Surieu) on ranskalainen roomalaiskatolinen piispa. Hänet vihittiin papiksi 19. toukokuuta 1951 ja nimitettiin Valencen (-Die-Saint-Paul-Trois-Châteaux'n) hiippakunnan johtoon 8. syyskuuta 1978. Piispaksi vihkiminen seurasi 5. marraskuuta. Pääkonsekraattorina toimi Gabriel-Marie-Joseph Matagrin, jota avustivat Michel Louis Marie Joseph Mondésert ja Jean Hermil.


title: Didier-Léon Marchand

text: Marchand jäi eläkkeelle 11. joulukuuta 2001.


title: Paul Kenjirō Kōriyama

text: Paul Kenjirō Kōriyama (, "Pauro Kōriyama Kenjirō"; s. 20. elokuuta 1942 Amami Ōshima) on japanilainen roomalaiskatolinen piispa. Hänet vihittiin papiksi Kagoshiman hiippakuntaan 20. maaliskuuta 1972 ja nimitettiin sen johtoon 3. joulukuuta 2005. Piispaksi vihkiminen seurasi 29. tammikuuta 2006. Pääkonsekraattorina toimi Paul Shinichi Itonaga, jota avustivat Joseph Mitsuaki Takami ja Peter Takeo Okada.


title: Berard Toshio Oshikawa

text: Berard Toshio Oshikawa (, "Berarudo Oshikawa Toshio"; s. 25. maaliskuuta 1941) on japanilainen roomalaiskatolinen piispa. Hänet vihittiin konventuaalien fransiskaanien papiksi 21. joulukuuta 1967 ja nimitettiin Nahan hiippakunnan johtoon 24. tammikuuta 1997. Piispaksi vihkiminen seurasi 25. toukokuuta. Pääkonsekraattorina toimi Peter Baptist Tadamarō Ishigami, jota avustivat Stephen Fumio Hamao ja Paul Shin'ichi Itonaga.


title: Luis Herrero

text: Luis Mikael Herrero (s. 4. toukokuuta 1981 Hämeenlinna) on suomalais-espanjalainen basisti, laulaja ja harmonikansoittaja. Hän toimii Jarkko Martikaisen Luotetut miehet -yhtyeen basistina, taustalaulajana ja harmonikansoittajana. Herrero on naimisissa teatteri-ilmaisun ohjaaja Satu Halosen kanssa ja he asuvat Inkoossa.


title: Luis Herrero

text: Herrero soittaa useimmiten 5-kielisellä Music Man StingRay -bassolla sekä Markbass -vahvistimilla ja kaiuttimilla .


title: Luis Herrero

text: Luis Herrero kävi Tapiolan lukion musiikkilinjan 1997–2000, jolloin hän myös opiskeli bassonsoittoa Espoon pop- & jazzopisto Ebelissä opettajanaan Eerik Siikasaari. Lukion jälkeen Herrero kävi armeijan Lahden varusmiessoittokunnassa. Vuodesta 2001 Herrero opiskeli Helsingin yliopistossa Musiikkitiedettä.


title: Luis Herrero

text: Luis Herrero liittyi vuonna 2004 siihen asti tyttöbändinä tunnettuun, lukioaikaisten kavereidensa Nerdee-yhtyeeseen Riikka Sipposen tilalle. Bändin Walls Around -levystä lähtien Herrero on ajoittain toiminut sessiomuusikkona Nerdeetä tuolloin tuottaneelle Jukka Immoselle. Tämän tuotannoista Herrero soittaa bassoa ja haitaria muun muassa Jenni Vartiaisen ja Anna Abreun kappaleilla.


title: Luis Herrero

text: Vuodesta 2006 Herrero on soittanut Annika Eklundin yhtyeessä ja levyillä, joita ovat tuottaneet Ilkka Wirtanen ja Sami Auranen.


title: Luis Herrero

text: 2007 Herrero soitti jo Hämeenlinnan ajoiltaan tutun Palefacen livekokoonpanossa ja vieraili Studio Tan -levyllä. Vuosina 2007 ja 2008 hän tuurasi isyyslomaansa viettävää Samuli Haatajaa koti- ja ulkomaankeikoilla The Crash -yhtyeen riveissä.


title: Luis Herrero

text: Mariska & Pahat Sudet -yhtyeeseen Herrero liittyi vuonna 2008, jolloin yhtyeen nimikkolevyä oltiin työstämässä Petrax-studioilla Hollolassa. Bändi levytti 2012 toisen levynsä Kukkurukuun, jolla säveltäjänä toimi koko yhtye: Mariska, Luis Herrero, rumpali Jaakko Jakku sekä kosketinsoittaja Klaus Suominen. Toukokuussa 2013 yhtye ilmoitti lopettavansa saman vuoden elokuussa.


title: Luis Herrero

text: Lokakuussa 2013 Luis Herrero liittyi Jarkko Martikaisen uuteen Luotetut miehet -yhtyeeseen, joka aloitti keikkailun tammikuussa 2014 Martikaisen viidennen soololevyn Koirien taivas myötä.


title: Luis Herrero

text: Laulusolistina Luis Herrero on toiminut vuodesta 2005 asti Sallad-bilebändissä, yhdessä Henna Juvosen kanssa . Herrero on esiintynyt vierailevana solistina muun muassa useiden sotilassoittokuntien konserteissa koti- ja ulkomailla . Luis Herrero on myös basisti-laulajana yhtyeissä Über Aber ja Luis and the Bots. Vuoteen 2002 asti Herrero lauloi power metal -yhtyeessä Craydawn.


title: Luis Herrero

text: Vaimonsa Satu Halosen ja teatteri-ilmaisun ohjaaja Tanja Hautakankaan kanssa Herrero perusti vuonna 2008 kiertävän ammattilaisteatterin. TosiTeatteri on toistaiseksi keskittynyt lastenteatterin tekemiseen ja saanut muun muassa Suomen Kulttuurirahaston apurahan.


title: Miguel Mykycej

text: Miguel Mykycej FDP (17. lokakuuta 1934 Horoh’olyna – 20. toukokuuta 2017 Buenos Aires) oli Argentiinassa toiminut ukrainalainen Ukrainan kreikkalaiskatolisen kirkon piispa. Hänet vihki papiksi 21. huhtikuuta 1963 Josyf Ivanovycè Slipyj. Hänet nimitettiin Santa María del Patrocinio en Buenos Airesin eparkian vihkipiispaksi sekä Nazianzuksen titulaaripiispaksi 23. kesäkuuta 1990, ja piispaksi vihkiminen seurasi 14. lokakuuta. Pääkonsekraattorina toimi Andrés Sapelak, jota avustivat Efraím Basílio Krevey ja Abelardo Francisco Silva.


title: Miguel Mykycej

text: Mykycej sai 20. tammikuuta 1998 nimityksen Santa María del Patrocinio en Buenos Airesin apostoliseksi hallitsijaksi ja 24. huhtikuuta 1999 piispaksi. Hänet asetettiin eparkian piispan virkaan 25. heinäkuuta 1999. Hän jäi eläkkeelle 10. huhtikuuta 2010.


title: Claude Frikart

text: Claude Henri Édouard Frikart (5. maaliskuuta 1922 Ermont – 18. joulukuuta 2014) oli ranskalainen roomalaiskatolinen piispa. Hänet vihittiin eudistien papiksi 2. heinäkuuta 1948 ja nimitettiin Pariisin arkkihiippakunnan vihkipiispaksi sekä Summulan titulaaripiispaksi 21. kesäkuuta 1986. Piispaksi vihkiminen seurasi 2. syyskuuta. Pääkonsekraattorina toimi Jean-Marie Lustiger, jota avustivat Michel Louis Coloni ja Armand François M. Le Bourgeois.


title: Claude Frikart

text: Frikart jäi eläkkeelle 2. syyskuuta 1997.


title: Georges Pierre Soubrier

text: Georges Pierre Soubrier PSS (s. 20. marraskuuta 1933 Thérondels) on ranskalainen roomalaiskatolinen piispa. Hänet vihittiin papiksi 29. kesäkuuta 1960 ja nimitettiin Pariisin arkkihiippakunnan vihkipiispaksi sekä Achollan titulaaripiispaksi 25. kesäkuuta 1988. Piispaksi vihkiminen seurasi 14. lokakuuta. Pääkonsekraattorina toimi Jean-Marie Lustiger, jota avustivat Émile Marcus ja Roger Joseph Bourrat.


title: Georges Pierre Soubrier

text: 10. lokakuuta 1996 Soubrier sai nimityksen Nantesin piispaksi, jona hän toimi, kunnes jäi eläkkeelle 8. heinäkuuta 2009.


title: Rosvokotka

text: Rosvokotka ("Ictinaetus malayensis") on haukkojen heimon sukuun "Ictinaetus" kuuluva kookas lintu. Sitä tavataan hyvin laajalla alueella Kaakkois-Aasiassa Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laosissa, Malesiassa, Myanmarissa, Nepalissa, Pakistanissa, Sri Lankassa, Taiwanissa, Thaimaassa ja Vietnamissa.


title: Rosvokotka

text: Sen koko populaation määräksi arvioidaan noin 10 000 yksilöä, mutta määrä on vähenemässä metsien hakkuun vuoksi.


title: Rosvokotka

text: Sen elinpiiriä ovat subtrooppiset ja trooppiset kosteat alavat ja vuoristometsät 300–2 700 metrin korkeudessa.


title: WABBA

text: WABBA (World Amateur Body Building Association) on kehonrakennukseen ja fitness-urheiluun keskittyvä yhtiö. Sen perusti ranskalainen Serge Nubret vuonna 1976. WABBA on yksityisomistuksessa oleva yhtiö, joka on rekisteröity Saksassa.


title: WABBA

text: WABBA järjestää maailman- ja Euroopan-mestaruuskisoja. W.A.B.B.A World järjestää vuosittain kaksi isoa kansainvälistä kilpailua, jotka ovat maailmanmestaruuskilpailu, sekä Mr & Ms Universe. Lisäksi kansalliset liitot järjestävät omia kilpailuitaan, sekä karsintakilpailuja vuosittaisiin kansainvälisiin kilpailuihin. W.A.B.B.A Finlandin valmennusjohto valitsee Suomen edustajat kansainvälisiin kilpailuihin. Titteleitä ovat vuosien varrella voittaneet muun muassa Tony Pearson, Samir Bannout ja Ronny Rockel. Vuonna 2013 suomalainen Sofia Ruusila-Nousiainen voitti järjestön Miss Bikini Fitness -kilpailun ja tuli kolmanneksi seuraavissa kisoissaan samana vuonna.


title: WABBA

text: WABBA järjestä1 Mr. Universe -kisan Helsingissä marraskuussa 2014. WABBA:n Suomen presidenttinä toimii Tapani Valkonen.


title: WABBA

text: WABBAn lisäksi useat muut toimijat järjestävät Mr. Universe -nimellä kehonrakennuskilpailuja.


title: Capitaneus Finlandiae

text: Capitaneus Finlandiae ('Suomen päällikkö') oli 1300-luvulla Turussa asuneiden Suomen käskynhaltijoiden nimitys. Käytäntö alkoi 1300-luvun alkupuolella Ruotsin kuninkaan vallan heikennyttyä. Pohjanlahden itäpuoliset alueet olivat tuolloin jakautuneina kahteen hallinnolliseen piiriin, joita johtivat Turun ja Viipurin linnojen päälliköt.


title: Le Tombeau de Couperin

text: Le Tombeau de Couperin on Maurice Ravelin kuusiosainen sävellys pianolle. Ravel omisti sen osat 1. maailmansodassa kuolleille ystävilleen. Sävellys on saanut inspiraatiota 1700-luvun barokki-ajan tanssityyleistä ja musiikin säveltäjistä, joille se on samalla kunnianosoitus. Sävellys valmistui 1917 ja sen ensiesitys oli 1919.


title: Le Tombeau de Couperin

text:
Tombeau-sanan merkitys tässä on teos, joka on samalla muistokirjoitus.
Sävellyksen osat ovat Prelude, Fuuga, Forlane, Rigaudon, Menuet ja Toccata. Ravel orkesteroi niistä Preluden, Forlanen, Menuetin ja Rigaudonin vuonna 1919. Osien nimet ovat barokin tansseja, joista ajan säveltäjät tekivät kokonaisuuksia.


title: Le Tombeau de Couperin

text:
Prelude-osan orkesteroitu versio on tunnettu oboen sekä puupuhaltimien virtuoosimaisesta käsittelystä. 1991 Britannialainen
pianisti ja säveltäjä Michael Round sovitti Fuugan ja Toccatan orkesterille. Ensimmäisen kerran näillä osilla lisätyn version esitti Lontoon Trinity Collegen orkesteri vuonna 1995. Sävellyksen Prelude-osa on suosittu myös klassisen kitaran duo-sovituksena.


title: Émile Marcus

text: Émile Marcus PSS (s. 29. kesäkuuta 1930 Neuilly-Plaisance) on ranskalainen roomalaiskatolinen arkkipiispa. Hänet vihittiin papiksi 29. kesäkuuta 1957 ja nimitettiin Pariisin arkkihiippakunnan vihkipiispaksi sekä Tres Tabernaen titulaaripiispaksi 16. helmikuuta 1977. Piispaksi vihkiminen seurasi 13. toukokuuta. Pääkonsekraattorina toimi Gabriel Auguste François Marty, jota avustivat Daniel-Joseph-Louis-Marie Pézeril ja Georges Edmond Robert Gilson.


title: Émile Marcus

text: Marcus sai 15. huhtikuuta 1982 nimityksen Nantesin piispaksi ja 7. toukokuuta 1996 Toulousen (-Narbonne-Saint Bertrand de Comminges-Rieux'n) koadjuuttoriarkkipiispaksi. 3. joulukuuta 1996 hänestä tuli sen arkkipiispa. Arkkihiippakunnan nimi muutettiin 14. kesäkuuta 2006 muotoon Toulouse (-Saint Bertrand de Comminges-Rieux); saman vuoden heinäkuun 11. päivänä Marcus jäi eläkkeelle.


title: Georges Gilson

text: Georges Edmond Robert Gilson (s. 30. toukokuuta 1929 Pariisi) on ranskalainen roomalaiskatolinen arkkipiispa. Hänet vihki papiksi Pariisin arkkihiippakuntaan Emile-Arsène Blanchet 21. huhtikuuta 1957. Hänet nimitettiin Pariisin vihkipiispaksi sekä Bendan titulaaripiispaksi 13. heinäkuuta 1976, ja piispaksi vihkiminen seurasi 9. lokakuuta. Pääkonsekraattorina toimi Gabriel Auguste François Marty, jota avustivat Robert-Jacques-Victor Frossard ja Daniel-Joseph-Louis-Marie Pézeril.


title: Georges Gilson

text: Gilson sai 13. elokuuta 1981 nimityksen Le Mansin piispaksi. 2. elokuuta 1996 hänet nimitettiin Sensin (-Auxerren) arkkipiispaksi ja Mission de France o Pontignyn prelaatiksi. Hän jäi eläkkeelle 31. joulukuuta 2004.


title: Jerzy Maculewicz

text: Jerzy Maculewicz (s. 30. toukokuuta 1955 Ukraina) on Uzbekistanissa toimiva puolalainen roomalaiskatolinen piispa. Hän liittyi konventuaaleihin fransiskaaneihin 2. lokakuuta 1994 ja sai pappisvihkimyksensä Adam Smigielskiltä 22. kesäkuuta 1996. Maculewicz nimitettiin 1. huhtikuuta 2005 Uzbekistanin apostoliseksi hallitsijaksi ja Naran titulaaripiispaksi. Piispaksi vihkiminen seurasi 14. toukokuuta. Pääkonsekraattorina toimi Angelo Sodano, jota avustivat Robert Sarah ja Józef Wesołowski.


title: Patrick Edward O’Connor

text: Isä Patrick Edward O’Connor (8. maaliskuuta 1932 Masterton – 3. joulukuuta 2014) oli uusiseelantilainen roomalaiskatolinen kirkonmies. Hän sai pappisvihkimyksensä 16. heinäkuuta 1957, ja hänet nimitettiin Tokelaun ”sui iuris” -mission johtoon 26. kesäkuuta 1992. Hän jäi eläkkeelle toukokuussa 2011. Hänen seuraajakseen nimitettiin 6. toukokuuta Oliver P. Aro.


title: Jaakko Kahma

text: Jaakko Kahma (20. joulukuuta 1886 Ilmajoki – 31. elokuuta 1973 Helsinki) oli suomalainen elinkeinoelämän vaikuttaja, joka toimi 25 vuotta Suomen Vientiyhdistyksen toimitusjohtajana.


title: Jaakko Kahma

text: Kahman vanhemmat olivat työmies Juho Kahma ja Justiina Honkanen. Hän kävi kansakoulun ja kauppakoulun sekä suoritti oppikoulun oppimäärän yksityisesti. Kahma toimi aluksi vuosina 1905–1909 konttoristina, konttoripäällikkönä ja prokuristina eräässä vaasalaisessa rautakaupassa. Vuosina 1910–1917 Kahma työskenteli lehtialalla ensin sanomalehtimiehenä Vaasassa ja sen jälkeen vuosina 1911–1916 "Suur-Savo"-lehden päätoimittajana Mikkelissä. Vuonna 1916 Kahma muutti Helsinkiin, jossa hän toimi vielä vuoden verran "Maaseudun Tulevaisuus" -lehden toimittajana.


title: Jaakko Kahma

text: Keväällä 1917 Kahma siirtyi elintarvikehallituksen palvelukseen. Suomen sisällissodan aikana Kahma toimi valkoisten puolella elintarvikeasiain järjestäjänä ensin Savossa ja Karjalassa sekä myöhemmin sotatoimien edetessä myös muuallakin. Kahma erosi elintarvikehallituksen palveluksesta keväällä 1918 sisällissodan päätyttyä ja siirtyi sitten yksityisen liike-elämän palvelukseen työskennellen viljakauppaa ja myllyteollisuutta harjottaneissa yrityksissä. Hän toimi myös Myllyteollisuusyhdistyksen asiamiehenä.


title: Jaakko Kahma

text: Kahma toimi 1928–1953 Suomen Vientiyhdistyksen toimitusjohtajana. Hän oli mukana perustamassa Suomen Teollisuusliittoa ja kuului sen hallitukseen usean vuoden ajan. Kahma perusti myös vuonna 1938 yhdessä eräiden muiden kanssa "Talouselämä"-lehden ja toimi sen toimitusjohtajana ja hallituksen puheenjohtajana vuosina 1941–1958. Päätoimittajien vaihtuessa usein hän käytännössä hallitsi lehteä kaksi vuosikymmentä. Politiikkaan Kahma osallistui Kansallisen edistyspuolueen puoluehallituksen jäsenenä. Kahma oli jäsenenä Kauppa-, teollisuus- ja merenkulkuhallinnon uudistamiskomiteassa 1938–1941 ja kauppakamarikomiteassa 1941–1943. Hän oli Suomen edustajana maailman kauppa- ja työllisyyskonferenssissa Havannassa 1947–1948 ja toimi maaseudun elinkeinokomitean puheenjohtajana 1950–1951.


title: Jaakko Kahma

text: Yksityiselämässä Kahma oli kiinnostunut astrologiasta, horoskoopeista ja spiritismistä. Hänen tuttavapiirinsä kuului tunnettu selvänäkijä Axel Ringström, jonka Kahma muun muassa esitteli ystävälleen Risto Rytille jo vuonna 1930.


title: Jaakko Kahma

text: Kahma oli naimisissa vuodesta 1927 Ester Viktoria Pettersonin kanssa, mutta liitto päättyi avioeroon jo 1930-luvun lopulla. Heillä oli yksi poika, Kaius Kahma, joka kuoli jo 15-vuotiaana.


title: Józef Wesołowski

text: Józef Wesołowski (s. 15. heinäkuuta 1948 Nowy Targ – 27. elokuuta 2015 Vatikaanivaltio) oli puolalainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihki papiksi Krakovan arkkihiippakuntaan tuleva paavi Johannes Paavali II 21. toukokuuta 1972. Hänet nimitettiin Slebten titulaariarkkipiispaksi sekä apostoliseksi nuntiukseksi Boliviaan 3. marraskuuta 1999, ja piispaksi vihkiminen seurasi 6. tammikuuta 2000. Pääkonsekraattorina toimi Johannes Paavali II, jota avustivat Giovanni Battista Re ja Marcello Zago.


title: Józef Wesołowski

text: Wesołowski sai 16. helmikuuta 2002 nimityksen apostoliseksi nuntiukseksi Kazakstaniin ja Tadžikistaniin, 6. heinäkuuta 2002 lisäksi Kirgisiaan ja 6. marraskuuta 2002 vielä Uzbekistaniin. 24. tammikuuta 2008 hänet siirrettiin apostoliseksi nuntiukseksi Dominikaaniseen tasavaltaan.


title: Józef Wesołowski

text: 2014 hänet erotettiin pappisvirastaan ja asetettiin kotiarestiin Vatikaaniin epäiltynä seksin ostamisesta lapslta toimiessaan apostolisena nuntiuksena Dominikaanisessa tasavallassa. Hänet löydettiin kuolleena varhain aamulla 28. elokuuta 2015. Kuolinsyystä ei ole toistaiseksi tietoa..


title: Yves Patenôtre

text: Yves François Patenôtre (s. 23. tammikuuta 1940 Troyes) on ranskalainen roomalaiskatolinen arkkipiispa. Hänet vihittiin papiksi Troyesin hiippakuntaan 29. kesäkuuta 1965 ja nimitettiin Saint-Clauden hiippakunnan johtoon 1. joulukuuta 1994. Piispaksi vihkiminen seurasi 29. tammikuuta 1995. Pääkonsekraattorina toimi Gilbert-Antoine Duchêne, jota avustivat Gérard Antoine Léopold Daucourt ja André Pierre Louis Marie Fauchet.


title: Yves Patenôtre

text: Patenôtre sai 30. heinäkuuta 2004 nimityksen Sensin (-Auxerren) koadjuuttoriarkkipiispaksi ja Mission de France o Pontignyn koadjuuttoriprelaatiksi. 31. joulukuuta 2004 hänestä tuli Sensin (-Auxerren) arkkipiispa ja Mission de France o Pontignyn prelaatti.


title: Elina Kahla

text: Elina Kahla (s. 24. huhtikuuta 1960, Espoo) on toiminut Suomen Pietarin-instituutin johtajana vuosina 2012-2016. Hän on suomalainen kulttuurintutkija, tietokirjailija ja Venäjän kulttuurihistorian dosentti Helsingin yliopistossa vuodesta 2009. Nykyisin hän työskentelee Helsingin yliopiston Aleksanteri-instituutissa. Elina Kahla kirjoitti ylioppilaaksi Helsingin suomalaisesta yhteiskoulusta 1979; valmistui filosofian kandidaatiksi 1985, lisensiaatiksi 2001 ja väitteli tohtoriksi 2007. Hän työskenteli free lance -matkanjohtajana, suomentajana, tulkkina ja opettajana. Vuosina 1991−1996 Kahla toimi projektipäällikkönä ja konsulttina Helsingin kauppakorkeakoulun johtamiskoulutusyksikössä (nyk. Aalto University Executive Education). 1996−2012 Kahla työskenteli Helsingin yliopiston Aleksanteri-instituutissa toimituspäällikkönä, Kikimora Publications –sarjan toimittajana ja tutkijana Suomen Akatemian rahoittamassa Venäjän modernisaation valinnat –huippuyksikössä. Elina Kahla toimi EUNIC St. Petersburg –klusterin puheenjohtajana 2015-2016. Hän on kaksi kertaa vuodessa ilmestyvän Ikonimaalari -kausijulkaisun päätoimittaja.


title: Elina Kahla

text: "Monografioita, toimitettuja teoksia ja artikkeleita vertaisarvioiduissa kokoomateoksissa:""Suomennoksia: "http://www.finland.org.ru/public/default.aspx?contentid=253516&culture=fi-FI


title: Ammattiopisto Live

text: Ammattiopisto Live (vuoteen 2018 Keskuspuiston ammattiopisto) on ORTON Invalidisäätiön ylläpitämä ammatillinen erityisoppilaitos ja erityisopetuksen kehittämiskeskus. Päätoimipaikka sijaitsee Helsingin Ruskeasuolla, ja lisäksi opistolla on 14 muuta toimipaikkaa pääkaupunkiseudulla ja muualla Uudellamaalla.


title: Ammattiopisto Live

text: Oppilaitos tarjoaa erilaisia opetus-, kehittämis- ja asiantuntijapalveluja opiskelijoille, toisille oppilaitoksille sekä muille yhteistyötahoille. Oppilaitos tarjoaa valmentavaa ja kuntouttavaa opetusta ja ohjausta, ammatillista peruskoulutusta sekä ammatillista aikuiskoulutusta. Koulutukset on tarkoitettu ensisijaisesti niille, jotka ovat erityisopetuksen, yksilöllisen tuen tai oppimista tukevien oppimisympäristöjen tarpeessa. Toisen asteen koulutuksessa ja ammatillisessa aikuiskoulutuksessa opiskelee vuosittain noin 1 200 opiskelijaa. Henkilöstömäärä on noin 500.


title: Ammattiopisto Live

text: Invalidisäätiö perustettiin 26. kesäkuuta 1940. Ammatillinen koulutus on ollut alusta asti tärkeä osa ORTON Invalidisäätiön kuntoutustoimintaa. Kurssimuotoinen opetustoiminta alkoi heti Invalidisäätiön perustamisen jälkeen vuonna 1940 loppupuolella. Koulutus laajeni vuosi vuodelta siten, että vuonna 1942 koulutettiin jo yli 200 oppilasta. Varsinainen koulumuotoinen ammattiopetus Invalidisäätiön laitosrakennuksessa Ruskeasuolla alkoi joulukuussa 1942 jalkinetyön, huonekalujen verhoilun, puusepäntyön ja metallityön koulutusaloilla. Westendin toimipisteessä koulutustoiminta alkoi jo syyskuussa 1942. Koulutuksen alkuvuosina oppilaat olivat sotainvalideja, sotaleskiä ja sotaorpoja. Nuorten invalidien vakinainen ammattiopetus alkoi syksyllä 1947, ja sotainvalidien opetus puolestaan päättyi vuonna 1953. Nykymuotoinen ammatillinen koulutus alkoi vuonna 1949. Arlainstituutti yhdistyi Keskuspuiston ammattiopistoon, nykyiseen Ammattiopisto Liveen vuoden 2009 alussa.


title: Ammattiopisto Live

text: Ammattiopisto Live tunnetaan invalidien opetuksen kehittäjänä. Sotainvalideja kuntoutettiin ja koulutettiin uusiin sopiviin ammatteihin. Tämä ammatillisen koulutuksen kehittämistyö jatkuu edelleenkin.


title: Marc Stenger

text: Marc Camille Michel Stenger (s. 27. elokuuta 1946 Phalsbourg) on ranskalainen roomalaiskatolinen piispa. Hänet vihittiin papiksi 28. kesäkuuta 1975 ja nimitettiin Troyesin hiippakunnan johtoon 30. huhtikuuta 1999. Piispaksi vihkiminen seurasi 5. syyskuuta. Pääkonsekraattorina toimi Gérard Antoine Léopold Daucourt, jota avustivat Pierre René Ferdinand Raffin ja Hermann Josef Spital.


title: Marc Stenger

text: Lisäksi Stenger on Ranskan Pax Christin puheenjohtaja.


Taitoluistelun Euroopan-mestaruuskilpailut 2014 järjestettiin 13.–19. tammikuussa 2014 Budapestissä, Unkarissa. Kilpailun ohjelmaan kuuluivat miesten ja naisten yksinluistelu, pariluistelu ja jäätanssi.


title: Taitoluistelun Euroopan-mestaruuskilpailut 2014

text: Mestaruuttaan puolustivat miehissä Javier Fernández (Espanja), naisissa Carolina Kostner (Italia), pariluistelussa Tatjana Volosozhar ja Maksim Trankov (Venäjä) sekä jäätanssissa Ekaterina Bobrova ja Dmitri Soloviev (Venäjä).


text: Kilpailu oli avoin kaikille 15 vuotta ennen 1. heinäkuuta 2013 täyttäneille luistelijoille Euroopan Kansainvälisen luisteluliiton jäsenmaista. Vastaavat kilpailut ei-eurooppalaisille luistelijoille ovat taitoluistelun neljän maanosan mestaruuskilpailut 2014.


text: Vuoden 2013 EM-kilpailujen tulosten perusteella jokainen maa sai lähettää yhdestä kolmeen osallistujaa jokaiseen lajiin. Kansalliset tahot päättivät omien kriteereidensä mukaan, ketkä luistelijat lähetettiin kilpailuihin. Luistelijoiden täytyi kuitenkin olla saavuttanut vähimmäispistemäärä teknisissä elementeissä kansainvälisissä kilpailuissa ennen EM-kilpailuita.


text: Maat jotka saivat useamman osallistumispaikan eri lajeihin:


title: Lucien Fruchaud

text: Lucien Fruchaud (s. 23. lokakuuta 1934 Le Loroux-Bottereau) on ranskalainen roomalaiskatolinen piispa. Hänet vihittiin papiksi 30. kesäkuuta 1962 ja nimitettiin Saint-Brieucin (-Tréguierin) hiippakunnan johtoon 17. heinäkuuta 1992. Piispaksi vihkiminen seurasi 19. syyskuuta. Pääkonsekraattorina toimi Émile Marcus, jota avustivat Jacques André Marie Jullien ja Michel Paul Marie Moutel.


title: Lucien Fruchaud

text: Fruchaud jäi eläkkeelle 20. elokuuta 2010.


title: Denis Moutel

text: Denis Moutel (s. 6. tammikuuta 1952 Ancenis) on ranskalainen roomalaiskatolinen piispa. Hänet vihittiin papiksi Nantesin hiippakuntaan 11. kesäkuuta 1977 ja nimitettiin Saint-Brieucin (-Tréguierin) hiippakunnan johtoon 20. elokuuta 2010. Piispaksi vihkiminen seurasi 10. lokakuuta. Pääkonsekraattorina toimi Pierre d'Ornellas, jota avustivat Lucien Fruchaud ja Jean-Paul André Denis Marcel James.


title: Hamlet (täsmennyssivu)

text: Hamlet (englannin kielessä "kylä") voi tarkoittaa seuraavia asioita:


title: Romeo (täsmennyssivu)

text: Romeo voi tarkoittaa seuraavia asioita:


title: Pihan linnut ja pöntöt

text: Pihan linnut ja pöntöt on vuonna 2013 ilmestynyt Juha Laaksosen kirja pihapiirin kololinnuista. Kirjan on kustantanut Paasilinna. Se on valittu vuoden 2013 luontokirjaksi.


title: Pihan linnut ja pöntöt

text: Juha Laaksonen on Radio Suomen Luontoillan toimittaja, joka on tehnyt kymmenkunta luontokirjaa. Hän on innokas ornitologi ja harrastaa luontokuvausta.


title: Pihan linnut ja pöntöt

text: Laaksonen on koonnut tietoa pöntöistä ja pönttöjenteosta monista lähteistä ja haastatellut aiheeseen perehtyneitä. Hänellä on ollut apua tiedonkeruussa pitkän linjan linnunpönttöjen rakentaja kotkalainen Urpo Koponen, jolla on vastuullaan 1 500 pönttöä.


title: Pihan linnut ja pöntöt

text: Kirja sisältää tietoa paitsi pöntöistä ja niiden rakentamisesta, myös linnuista ja niiden pesimäpuuhista, ja kullekin lintulajille on vielä tietoa lajin omista pönttövaatimuksista.


title: Juha Laaksonen

text: Juha Laaksonen voi tarkoittaa seuraavia:


title: AMIA:n pommi-isku

text: AMIA:n pommi-isku oli hyökkäys juutalaiseen Asociación Mutual Israelita Argentina -kulttuurikeskukseen Buenos Airesissa 18. heinäkuuta 1994. Pommiräjähdyksessä kuoli 85 ihmistä ja noin 300 haavoittui, mikä tekee iskusta Argentiinan historian verisimmän. Ketään ei ole koskaan tuomittu iskusta.


title: AMIA:n pommi-isku

text: Vuonna 2005 silloinen kardinaali Jorge Mario Bergoglio, josta tuli paavi Franciscus, oli ensimmäinen julkisuuden henkilö, joka allekirjoitti vetoomuksen oikeuden toteutumisesta uhreille.


title: AMIA:n pommi-isku

text: Itsemurhapommittaja räjäytti autopommin juutalaisen AMIA-järjestön rakennuksen edessä. Pääepäiltynä pidetään Hizbollahia. Tekotapa oli samanlainen kuin pari vuotta aikaisemmin tehdyssä iskussa Israelin suurlähetystöä vastaan, josta Hizbollahin alainen Islamilainen Jihad -järjestö otti vastuun.


title: AMIA:n pommi-isku

text: Interpol julkaisi 15. maaliskuuta 2007 etsintäkuulutuksen kuudesta iskusta epäillystä, jotka ovat Imad Fayez Mughniyah, Ali Fallahijan, Mohsen Rabbani, Ahmad Reza Asghari, Ahmad Vahidi ja Mohsen Rezai.


title: AMIA:n pommi-isku

text: Entinen tutkijaryhmän jäsen Claudio Lifschitz väitti joutuneensa tiedustelupalvelun agenttien sieppaamaksi ja kiduttamaksi.


title: Dever Orgill

text: Dever Akeem Orgill (s. 8. maaliskuuta 1990 Port Antonio, Jamaika) on jamaikalainen jalkapalloilija, joka edustaa Veikkausliigassa pelaavaa IFK Mariehamnia. Hän oli ratkaisevassa roolissa ottelussa, jossa IFK ratkaisi Suomen mestaruuden 2016. Hän on pelipaikaltaan hyökkääjä.


title: FK Ural Ekaterinburg

text: Ural on jalkapalloseura Jekaterinburgin kaupungista Uralsta. Se pelaa Venäjän pääsarjassa. Se nousi korkeimmalle sarjatasolle vuodeksi 2013.


title: Sulanharakkakottarainen

text: Sulanharakkakottarainen ("Streptocitta albertinae") on kottaraisten heimoon kuuluva varpuslintu.


title: Sulanharakkakottarainen

text: Sulanharakkakottaraista tavataan Indonesiassa Sulan ja Banggain saaristoissa. Se elää alankojen metsissä ja maatalousalueilla ja tulee toimeen myös talousmetsissä. Laji on luokiteltu silmälläpidettäväksi, koska sen levinneisyysalue ja kanta ovat pienet.


title: Pedro Pablo Pichardo

text: Pedro Pablo Pichardo Peralta (s. 30. kesäkuuta 1993) on syntyjään kuubalainen, nykyään portugalilainen kolmiloikkaaja.


title: Pedro Pablo Pichardo

text: Pichardo voitti kultaa alle 20-vuotiaiden MM-kilpailuissa 2012 tuloksella 16,79 metriä. Samana vuonna hän voitti myös alle 20-vuotiaiden Keski-Amerikan ja Karibian mestaruuden tuloksella 16,40 m. 4. kesäkuuta 2013 Pichardo loikki Havannassa kaikkien aikojen parhaan alle 20-vuotiaana saavutetun tuloksen 17,69 m. Hänen maanmiehellään Yoelbi Quesadalla oli nimissään aiempi paras tulos 17,68 m vuodelta 1993. Moskovan MM-kilpailuissa 2013 hän sai hopeaa toisen kierroksen hypyllään 17,68 m. Hän sai pronssia Sopotin MM-hallikilpailuissa 2014 tuloksella 17,24 m. Pekingin MM-kilpailuissa 2015 hän sai hopeaa tuloksella 17,73 m. Vuonna 2016 Pichardo kärsi vammoista eikä kilpaillut.


title: Pedro Pablo Pichardo

text: Pichardo hyppäsi 8. toukokuuta 2015 Kuuban ennätyksen 17,94 m. Hän paransi Yoelbi Quesadan nimissä ollutta liki 18 vuotta vanhaa ennätystä yhdeksällä senttimetrillä. Hän paransi ennätyksekseen 18,06 Dohassa 15. toukokuuta 2015 ja 18,08 Havannassa 28. toukokuuta 2015. Pichardon sisärataennätys on Prahassa 25. helmikuuta 2014 loikittu 17,32 m.


title: Pedro Pablo Pichardo

text: Huhtikuussa 2017 Pichardon kerrottiin riitaantuneen Kuuban yleisurheiluliiton kanssa ja loikanneen Kuubasta. Pichardo kertoi tehneensä urheilijasopimuksen portugalilaisen Benfican kanssa. Vuonna 2014 Pichardo sai Kuuban yleisurheiluliitolta kuuden kuukauden kilpailukiellon, hänen kieltäydyttyään jatkamasta Kuuban yleisurheiluliiton määräämän valmentajan alaisuudessa. Hän sai Portugalin kansalaisuuden vuonna 2017. Pichardo saa edustaa Portugalia arvokilpailuissa 1.8.2019 lähtien. Toukokuussa 2018 hän hyppäsi kolmiloikassa Portugalin ennätyksen 17,95 m, rikkoen Nelson Évoran aikaisemman ennätyksen 21 senttimetrillä.


title: Paul Donoghue

text: Paul Donoghue (s. 18. tammikuuta 1949 Auckland) on uusiseelantilainen roomalaiskatolinen piispa. Hänestä tuli Societas Mariaen jäsen 7. tammikuuta 1969, ja hän sai pappisvihkimyksensä 29. kesäkuuta 1975. Hänet nimitettiin Rarotongan hiippakunnan johtoon 11. huhtikuuta 2011, ja piispaksi vihkiminen seurasi 16. heinäkuuta. Pääkonsekraattorina toimi Stuart France O'Connell, jota avustivat Charles Daniel Balvo ja Denis George Browne.


title: Stuart France O’Connell

text: Stuart France O'Connell (s. 11. toukokuuta 1935 Lower Hutt) on uusiseelantilainen roomalaiskatolinen piispa. Hänet vihittiin Societas Mariaen papiksi 27. heinäkuuta 1960 ja nimitettiin Rarotongan hiippakunnan johtoon Cookinsaarille 8. marraskuuta 1996. Piispaksi vihkiminen seurasi 22. helmikuuta 1997. Pääkonsekraattorina toimi Robin Walsh Leamy, jota avustivat Thomas Stafford Williams ja Soane Lilo Foliaki.


title: Stuart France O’Connell

text: O'Connell jäi eläkkeelle 11. huhtikuuta 2011.


title: Dakarbatsiini

text: Dakarbatsiini on syöpälääke eli solutoimintaa salpaava sytostaatti. Dakarbatsiini kuuluu alaryhmään nimeltä alkyloivat aineet. Dakarbatsiini metaboloituu 5-(3-metyylitriatseno)-imidatsoli-4-karboksiamidiksi eli MTIC:ksi, joka on varsinainen vaikuttava aine.


title: Dakarbatsiini

text: Lääkettä on saatavilla ainakin tuotenimillä "Dakarbatsiini Lipomed" ja "Dacatic". Sen annostelu tapahtuu iv.-ruiskeilla. Hoitoaiheita ovat IV asteelle eli laajemmalle levinnyt (metastoitunut) melanooma sekä Non-Hodgkinin lymfooma.


title: Robin Walsh Leamy

text: Robin Walsh Leamy (s. 27. heinäkuuta 1934 Wellington) on uusiseelantilainen roomalaiskatolinen piispa. Hänet vihittiin Societas Mariaen papiksi 21. heinäkuuta 1958 ja nimitettiin Rarotongan hiippakunnan johtoon Cookinsaarille 9. tammikuuta 1984. Piispaksi vihkiminen seurasi 7. huhtikuuta. Pääkonsekraattorina toimi Denis George Browne, jota avustivat John Hubert Macey Rodgers ja Petero Mataca.


title: Robin Walsh Leamy

text: Leamy erosi tehtävistään Rarotongan piispana 8. marraskuuta 1996, jolloin hän sai nimityksen Aucklandin vihkipiispaksi.


title: Luciano Capelli

text: Luciano Capelli (s. 19. lokakuuta 1947 Cologna di Tirano) on Salomonsaarilla toimiva italialainen roomalaiskatolinen piispa. Hän liittyi salesiaaneihin vuonna 1965 ja sai pappisvihkimyksensä 29. kesäkuuta 1975. Capelli nimitettiin 5. kesäkuuta 2007 Gizon hiippakunnan johtoon, ja piispaksi vihkiminen seurasi 21. lokakuuta. Pääkonsekraattorina toimi Joseph Zen Ze-kiun, jota avustivat Francisco Montecillo Padilla ja Bernard Cyril O'Grady.


title: John Doaninoel

text: John Doaninoel (s. 27. joulukuuta 1949 Tinputz, Bougainville) on papuauusiguinealainen roomalaiskatolinen piispa. Hänestä tuli Societas Mariaen jäsen 2. helmikuuta 1974, ja hän sai pappisvihkimyksensä 20. joulukuuta 1980. Hänet nimitettiin Rabaulin arkkihiippakunnan vihkipiispaksi ja Girus Tarasiin titulaaripiispaksi 6. joulukuuta 2007. Piispaksi konsekroinnin suoritti 8. maaliskuuta 2008 Karl Hesse, jota avustivat Francisco Montecillo Padilla ja Henk Kronenberg.


title: John Doaninoel

text: Doaninoel sai 9. kesäkuuta 2011 nimityksen Honiaran vihkipiispaksi Salomonsaarille.


title: Tinputzin kieli

text: Tinputz (ISO 639-3: tpz) on Bougainvillessä, Papua-Uudessa-Guineassa puhuttava malaijilais-polynesialainen kieli. Kielen puhujien siitä itse käyttämä nimi on vasuii. Kielen sanajärjestys on SVO, ja sen kirjoittamisessa käytetään latinalaista aakkostoa.


title: Tinputzin kieli

text: Vuonna 1991 tinputzilla oli 3 900 puhujaa. Kielelle julkaistiin Uuden testamentin käännös vuonna 2005.


title: Ad Abi Karam

text: Ad Abi Karam (s. 28. maaliskuuta 1937) on Australiassa toiminut libanonilainen katolinen piispa. Hän kuuluu maroniitteihin. Hänet vihittiin papiksi 25. maaliskuuta 1962 ja nimitettiin Saint Maron of Sydneyn eparkian johtoon 26. lokakuuta 2001. Piispaksi vihkiminen seurasi 12. tammikuuta 2002. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Samir Mazloum. Abi Karam asetettiin virkaansa 8. helmikuuta.


title: Ad Abi Karam

text: Abi Karam jäi eläkkeelle 17. huhtikuuta 2013.


title: Joseph Habib Hitti

text: Joseph Habib Hitti (s. 30. syyskuuta 1925) on Australiassa toiminut libanonilainen katolinen piispa. Hän kuuluu maroniitteihin. Hänet vihittiin papiksi 24. maaliskuuta 1951 ja nimitettiin Saint Maron of Sydneyn eparkian johtoon 23. marraskuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali. Hitti asetettiin virkaansa 4. maaliskuuta.


title: Joseph Habib Hitti

text: Hitti erosi tehtävistään 26. lokakuuta 2001.


title: C/2013 A1

text: C/2013 A1 (tunnetaan myös nimellä Siding Spring) on Oortin pilveen kuuluva komeetta, joka löydettiin 3. tammikuuta 2013. Komeetta kuvattiin ensimmäisen kerran 8. joulukuuta 2012. C/2013 A1 saavutti perihelinsä 25. lokakuuta 2014. Se oli todennäköisesti tullut ensimmäistä kertaa aurinkokunnan sisäosiin.


title: C/2013 A1

text: Löydettäessään komeetta tuli erityisesti tunnetuksi siitä, että se tulisi ohittamaan Marsin hyvin läheltä, arvioiden mukaan vain 109 200 kilometrin päästä, 19. lokakuuta 2014. Komeetalle oli myös arvioitu hyvin pieni mahdollisuus osua Marsiin, jolloin syntyisi halkaisijaltaan satojen kilometrien suuruinen kraatteri. Mahdollisessa törmäyksessä vapautuisi noin 20 miljardia megatonnia energiaa. Komeetan arvioitiin saavuttavan Marsin pinnalta katsottuna näennäisen kirkkauden jopa −8,5. Komeetan arvioitiin olevan Marsissa oleville ja sitä kiertäville luotaimille erinomainen kuvauskohde.


title: C/2013 A1

text: Komeetta ohitti Marsin noin 140 000 kilometrin etäisyydeltä 19. lokakuuta 2014. Useat luotaimet saivat tällöin kerättyä tietoja komeetasta ja sen vaikutuksesta Marsin kaasukehään. Komeetan ydin paljastui pienemmäksi kuin 1 km. Se on todennkäköisesti noin 600–500 metriä halkaisijaltaan. Ytimen pyörähdysajaksi selvisi kahdeksan tuntia. Komeetan näennäinen kirkkaus oli Marsista katsottuna noin −6.


title: Pokémon Adventures

text: Pokémon Adventures (ポケットモンスター "SPECIAL", "Pocket Monsters SPECIAL") on Pokémon-sarjan peleihin perustuva manga, jota käsikirjoittaa Hidenori Kusaka ja jota on kirjasta 10 lähtien piirtänyt Satoshi Yamamoto. Ensimmäiset yhdeksän kirjaa piirsi Mato-niminen taiteilija, mutta hän joutui lopettamaan työn sairastuttuaan. Pokémon Adventures on pisimpään yhtäjaksoisesti jatkunut Pokémon-aiheinen mangasarjakuva.


title: Pokémon Adventures

text: Sarjaa julkaisee Japanissa Shokagukan, ja suomenkielinen julkaisija on Pauna Media, joka julkaisi ensimmäisen kirjan heinäkuussa 2014. Pauna Media on ilmoittanut julkaisevansa kaksi ensimmäistä lukua yhteisnimellä "Pokémon Adventures: Red, Blue & Green" ja suunnittelee koko sarjan julkaisemista suomeksi. Toistaiseksi viisi ensimmäistä kirjaa on julkaistu suomeksi, viimeisin elokuussa 2015. Pokémon Adventures on ensimmäinen suomeksi julkaistu Pokémon-aiheinen mangasarja. Englanninkielisiä julkaisijoita on kolme, VIZ Media Yhdysvalloissa ja Kanadassa, sekä Singaporessa Chuang Yi, jonka lopetettua toimintansa uusi yritys, Shogakukan Asia, on ottanut sarjan julkaistavakseen. Sarjaa on julkaistu myös muun muassa espanjaksi, kiinaksi, koreaksi, ranskaksi sekä puolaksi.


title: Pokémon Adventures

text: Pokémonin luonut Satoshi Tajiri on kommentoinut Pokémon Adventuresin muistuttavan hänen luomaansa maailmaa kaikista eniten.


title: Pokémon Adventures

text: Pokémon Adventures seuraa lukuisten nuorten henkilöiden, "Pokédex-haltijoiden" (), seikkailuja ja kokemuksia ympäri Pokémon-maailman eri alueita. Usein lukujen aikana niissä esiintyvät henkilöt tavoittelevat erilaisia asioita, esimerkiksi keräävät salimerkkejä, ja lähes jokaisessa luvussa he päihittävät jonkin pelisarjan peleissä esiintyvistä vihollisryhmistä. Manga jakautuu toistaiseksi neljääntoista pääpelisarjan eri pelien mukaan nimettyyn (ja niiden tarinoita osin seuraavaan) laajempaan päälukuun, jotka jakautuvat pienempiin lukuihin, kappaleisiin, kunkin pääluvun seuratessa tarinan osalta edellistä; tästä poikkeuksena ovat "HeartGold & SoulSilver" ja "Omega Ruby & Alpha Sapphire", joiden tapahtumat sijoittuvat sarjan aikajärjestyksessä kolme vuotta luvun "Emerald" jälkeen ja kolme vuotta ennen lukua "Diamond & Pearl".


title: Pokémon Adventures

text: Luvuista kymmenen ensimmäistä on saatettu loppuun ja koottu kokonaisuudessaan kirjoiksi. Luvut 11:stä 14:teen ovat vielä keskeneräisiä. Joitakin lukuja on myös julkaistu omina kirjasarjoinaan ennen varsinaista kirjajulkaisua.


title: Pokémon Adventures

text: Red ja Blue ovat kotoisin Pallet Townista Kanton alueelta. He saavat Pokédexit professori Oakilta ja aloittavat matkansa ympäri Kanton aluetta. He tapaavat Greenin ja yhdessä he kokevat seikkailuja, päihittäen salipäälliköitä ja taistellen Rakettiryhmää vastaan. Luvun lopulla Red, Green ja Blue osallistuvat Pokémon-liigaan, jonka Red voittaa Bluen jäädessä toiseksi. Kolmikko lähtee kukin omille teilleen.


title: Pokémon Adventures

text: "Tämä luku käsittää kirjat 1-3 ja kappaleet 1-40."


title: Pokémon Adventures

text: Kaksi vuotta kuluu. Salaperäinen poika saapuu Pallet Towniin. Hän paljastuu Redin tutuksi ja vannoo etsivänsä hänet Pikan, Redin Pikachun, avulla. Pikachun kanssa Yellowksi paljastuva poika taistelee Greenin, Bluen, Redin sekä Kanto-alueen salipäälliköiden kanssa Elite Fouria vastaan, sillä ryhmän jäsenten suunnitelmalla saattaa olla tuhoisat seuraukset. Rakettiryhmän johtaja hajottaa ryhmän ja kukin jäsen lähtee omille teilleen.


title: Pokémon Adventures

text: "Tämä luku käsittää kirjat 4-7 ja kappaleet 41-90."


title: Pokémon Adventures

text: Vuosi kuluu ja rauha on palaamassa Kanton alueelle. Viridian Cityn salipäälliköksi pyrkivä Red tekee salipäällikkökokeen, mutta antaa paikkansa Bluelle. Kanto-alueen naapurissa Johtossa alkaa kuitenkin tapahtua. Gold kadottaa reppunsa eräänä päivänä, mikä johtaa hänet matkalle salaperäisen Silverin perään ympäri Johtoa. Molemmat katoavat jälkiä jättämättä. Hiukan myöhemmin Professori Oak lähettää Crystalin, nuoren Pokémon-nappausekspertin matkaan täyttämään Pokédexiä. Pokédexin täyttämisen lomassa Crystal jahtaa Suicunea ympäri Johton aluetta. Samaan aikaan Pokémon-yhdistys ( ポケモン協会), joka vastaa muun muassa salipäälliköiden nimittämisestä eri alueilla, päättää järjestää kilpailun Kanto- ja Johto-alueiden salipäälliköiden kesken. Asiaa varjostaa kuitenkin Uusrakettiryhmä johtajineen, joka kylvää pelkoa ympäri Johtoa; Naamioitu mies tavoittelee jotakin, ja käyttää häikäilemättömiä keinoja saavuttaakseen sen. Seitsemän Pokédex-haltijan tehtävänä on estää tämän suunnitelman toteutuminen.


title: Pokémon Adventures

text: "Tämä luku käsittää kirjat 8-14, sekä yhden kappaleen kirjassa 15, ja kappaleet 91-180."


title: Pokémon Adventures

text: Noin puoli vuotta edellisen luvun tapahtumien jälkeen Ruby muuttaa perheineen Johton Goldenrod Citystä Littleroot Towniin Hoenn-alueelle hänen isänsä saatua paikan Petalburg Cityn salipäällikkönä. Koska Rubyn isä ei hyväksy poikansa Pokémon-kilpailuharrastusta, tämä karkaa kotoa osallistuakseen alueen Pokémon-kilpailuihin. Ruby tapaa Sapphiren, joka haluaa lähteä haastamaan Hoenn-alueen Pokémon-saleja. He päättävät järjestää yhdessä Sapphiren ideoiman vedon: molemmat yrittävät toteuttaa omat unelmansa, Ruby voittaa kaikki Hoenn-alueen kilpailunauhat ja Sapphire voittaa kaikki Hoenn-alueen salimerkit, 80 päivän sisällä. Matkansa aikana molemmat taistelevat Magmaryhmää ja Aquaryhmää vastaan, sekä estävät koko Hoenn-aluetta uhkaavan taistelun kahden legendaarisen Pokémonin, Groudonin ja Kyogren, välillä.


title: Pokémon Adventures

text: "Tämä luku käsittää kirjat 15-22 ja kappaleet 181-267."


title: Pokémon Adventures

text: Puoli vuotta Hoennin tapahtumien jälkeen Red ja Blue saapuvat Pallet Towniin, sillä Professori Oak haluaa parannella heidän Pokédexejään. Red ja Blue huomaavat professorin kadonneen ja lähtevät kohti Sevii-saaria, jonne jäljet johtavat. Samaan aikaan Green on tapaamassa vanhempiaan, joita ei ole nähnyt pitkään aikaan. Juuri kun he ovat tapaamassa, mystinen varjo nappaa Greenin vanhemmat. Blue ja Green etsivät kadotettuja sukulaisiaan, ja Greenin ja Silverin menneisyys ja perhesuhteet paljastuvat. Mystisen varjon salaisuus paljastuu, ja koko Kanton alue on vaarassa.


title: Pokémon Adventures

text: "Tämä luku käsittää kirjat 22-26 ja kappaleet 268-302."


title: Pokémon Adventures

text: Muutama kuukausi Kanton tapahtumien jälkeen Hoenn-alueella juhlitaan alueellisen Taistelurintaman avajaisia. Emerald saapuu tehtävänään napata mystinen Jirachi, joka pystyy täyttämään minkä tahansa toiveen ja joka on hereillä vain seitsemän päivää vuosituhannessa. Jirachin herääminen osuu yksiin Taistelurintaman avajaisten kanssa. Emeraldin kuokkiessa vahingossa avajaisia rintamapäälliköt haastavat hänet keräämään kaikki seitsemän rintamasymbolia seitsemän päivän aikana. Emerald joutuu suorittamaan kahta tehtävää samaan aikaan, ja hämäräperäinen Guile Hideout haluaa napata Jirachin täyttääkseen oman, pahaenteisen suunnitelmansa. Aiemmat Pokédex-haltijat lyöttäytyvät Emeraldin avuksi taistossa aikaa vastaan.


title: Pokémon Adventures

text: "Tämä luku käsittää kirjat 26-29 ja kappaleet 303-337."


title: Pokémon Adventures

text: Sinnoh-alueella Berlitzin suvun perinteisiin kuuluu, että jokaisen perheenjäsenen on itse haettava ainekset suvun tunnuksena toimivaan koruun alueen keskellä kohoavan Coronet-vuoren huipulta. Platinumin on aika noudattaa suvun perinnettä ja tehdä oma sukutunnuksensa. Tätä tehtävää varten hänen isänsä palkkaa hänen turvakseen kaksi henkivartijaa, ja professori Rowan haluaisi Platinumin henkivartijoineen täyttävän Pokédexiä Sinnoh-alueen Pokémoneilla. Samaan aikaan ystävykset Diamond ja Pearl ottavat osaa Jubilife Cityssä järjestettävään komediakilpailuun. Pieleen menneen esiintymisen jälkeen he saavat kuitenkin lohdutuspalkinnon, joka menee sekaisin Platinumin isän palkkaamille henkivartijoille tarkoittaman kuoren kanssa. Tästä erehdyksestä johtuen Diamond ja Pearl päätyvät Platinumin matkakumppaneiksi ympäri Sinnohia, Platinumin haastaessa alueen salipäälliköitä. Platinumin suojaksi tarkoitetut henkivartijat katoavat Galactic-tiimin käsissä. Matkan aikana erehdys lopulta paljastuu, mutta kolmikko päättää yhdessä päihittää Galactic-tiimin. Cyruksella, joka johtaa Galactic-tiimiä, on suunnitelma, jonka toteutukseen hän tarvitsee kaksi legendaarista Pokémonia, Dialgan ja Palkian, mikä uhkaa koko universumia.


title: Pokémon Adventures

text: "Tämä luku käsittää kirjat 30-38 ja kappaleet 338-416."


title: Pokémon Adventures

text: Jonkin aikaa edellisen luvun jälkeen Platinum suuntaa kohti Battle Zonea, ja siellä odottavaa Sinnoh-alueen Taistelurintamaa tarkoituksenaan tutkia alkuperäisten henkivartijoidensa katoamista. Kansainväliseen poliisiin kuuluvan Lookerin ja Platinumin tutkiessa tapausta Platinumin haastaessa samalla rintamapäälliköitä mahdollisten tietojen saamiseksi, Diamond ja Pearl tutkivat Sinnohin legendaarisia Pokémoneja Charon-nimisen Galactic-tiimin jäsenen päiväkirjan avulla. Charon ja Distortion Worldia hallitseva Giratina uhkaavat koko Sinnoh-aluetta, ja Diamondin, Pearlin ja Platinumin on taas lyöttäydyttävä yhteen estääkseen Charonia toteuttamasta suunnitelmaansa.


title: Pokémon Adventures

text: "Tämä luku käsittää kirjat 38-40 ja kappaleet 417-441."


title: Pokémon Adventures

text: Kuudennen luvun tapahtumista on kulunut noin kolme vuotta. Gold saapuu juuri avattuun Pokéathlon Domeen tavatakseen Lancen, jolla on tietoja Rakettiryhmän uusista suunnitelmista. Lance ei kuitenkaan saavu paikalle, ja Gold lähtee Ecruteak Cityyn Mortyn, kaupungin salipäällikön, luokse selvittämään asiaa tämän selvänäkijäkyvyn avulla. Silver saapuu Johton alueen vasta-avatulle Safarivyöhykkeelle, missä hän kohtaa Rakettiryhmän jäsenen, saaden tietää salaperäisistä laatoista. Hän tapaa Crystalin ja he matkaavat yhdessä Ecruteak Cityä kohti. Yhdessä kolmikko päätyy myöhemmin Sinjohin raunioille, missä Rakettiryhmän pahaa enteilevä suunnitelma paljastuu kokonaisuudessaan.


title: Pokémon Adventures

text: "Tämä luku käsittää kirjat 41-43 ja kappaleet 442-460."


title: Pokémon Adventures

text: Unova-alueella Black odottaa malttamattomana päivää, jolloin saa professori Juniperilta Pokémonin ja Pokédexin yhdessä ystäviensä, Biancan ja Cherenin, kanssa. Hän kuitenkin innostuksissaan rikkoo kaksi Pokédexiä ja lähtee matkalleen, unelmanaan Pokémon-liigan voittaminen. White tapaa Blackin työskennellessään mainoskuvauksissa, jotka tämä keskeyttää. Whiten unelmana on pestata tähti-Pokémonnäyttelijä ja hänen omistamansa BW Agency korvaa Blackin aiheuttamat vauriot vastineeksi oikeudesta käyttää tämän Tepigiä kuvauksissa. Black ja White kohtaavat matkalla Team Plasman jäseniä ja taistelevat ryhmää sekä salaperäistä N:iä vastaan samalla tavoitellen unelmiaan. Black katoaa lopputaistelun tiimellyksessä.


title: Pokémon Adventures

text: "Tämä luku käsittää kirjat 43-51 ja kappaleet 461-526."


title: Pokémon Adventures

text: Viisi vuotta ennen luvun alkua Unovan lounaisosassa sijaitsevassa Aspertia Cityssä Hugh-nimisen pojan pikkusiskolla on syntymäpäivä, ja Hugh haluaa antaa tälle Purrloinin lahjaksi. Kaksi Team Plasman jäsentä kuitenkin varastaa Purrloinin ja Hugh vannoo kostavansa Team Plasmalle.


title: Pokémon Adventures

text: Kaksi vuotta kymmenennen luvun jälkeen Whi-Two muuttaa Aspertia Cityyn. Mennessään kaupungissa sijaitsevaan kouluun hän tapaa kaksi nuorta poikaa, Hugh'n ja Lack-Twon. Whi-Twon ja Hugh'n tietämättä Lack-Two on kansainvälisen poliisin jäsen, joka jahtaa Team Plasman entisiä jäseniä. Whi-Twolla on oma salaisuutensa, jonka vuoksi hän muutti äitinsä kanssa Aspertia Cityyn: hän sattuu olemaan Team Plasman entinen jäsen.


title: Pokémon Adventures

text: "Tämä luku käsittää toistaiseksi kirjat 52 ja 53 sekä kappaleet 525-540."


title: Pokémon Adventures

text: Ollessaan pieni X voitti Pokémoneineen Kalos-alueen junioriturnauksen, mutta nykyään hän sulkeutuu yksin huoneeseensa. Hänen ystävänsä, Y, entinen nuori Rhyhorn-ratsastaja, joka nykyisin pyrkii Sky Trainer -kouluttajaksi, Shauna, Tierno ja Trevor ovat huolissaan hänestä. Eräänä päivänä heidän kotikaupunkinsa, Vaniville Town, päätyy kahden legendaarisen Pokémonin taistelukentäksi. Taistelun laannuttua joukkio päättää lähteä matkalle tuhoutuneesta kaupungista tavoittelemiensa asioiden perään. Team Flare -järjestö suunnitelmineen kuitenkin varjostaa heidän matkaansa.


title: Pokémon Adventures

text: "Tämä luku käsittää erikoiskirjojen osat 1-6 ja kappaleet 1-39."


title: Pokémon Adventures

text: Kuudennen luvun tapahtumista on kulunut noin kolme vuotta. Steven Stone on kutsunut Rubyn, Sapphiren ja Emeraldin suorittamaan kiireellistä lisäkoulutusta, sillä uusi vaara on uhkaamassa Hoenn-aluetta; asteroidi, jossa on jotain epätavallista, on matkalla kohti maata ja iskeytyy todennäköisimmin Hoenn-alueelle kymmenen päivän kuluttua, uhaten koko maailmaa. Stevenin tutkiessa muinaista luolamaalausta kolmikko yrittää selvittää Megakehittymisen saloja. Ruby ilmoittaa kahdelle reportterille lopettavansa Pokémon-kilpailut. Myöhemmin Ruby tapaa Zinnian, salaperäisen nuoren naisen, joka tietää jotain tärkeää tulevaan uhkaan liittyvää. Toisaalla Aqua- ja Magmaryhmien jäsenet suunnittelevat ryhmiensä elvyttämistä.


title: Pokémon Adventures

text: "Tämä luku käsittää erikoiskirjojen osat 1-3 ja kappaleet 1-22."


title: Pokémon Adventures

text: Luvun alussa päähenkilö Sun on lapsi, joka päättää jonain päivänä matkustaa Alola-alueelle nähtyään alueelta kotoisin olevia Meowtheja.


title: Pokémon Adventures

text: Vuosia myöhemmin Moon, apteekkari ja ammattimainen jousiampuja, on juuri saapunut Alola-alueelle mutta ei pidä siellä olemisesta. Hän törmää paikallisella rannalla Suniin, jonka tavoitteena on kerätä 100 miljoonaa jeniä erilaisia hanttihommia tekemällä.


title: Pokémon Adventures

text: Pokémon Adventures perustuu vahvasti Pokémon-peleihin. Sarjan päähenkilöistä, Pokédex-haltijoista, kaikki kahta, Yellowia ja Emeraldia, lukuun ottamatta perustuvat ulkonäöltään, ja joissain tapauksissa myös luonteiltaan, pelien pelaaja- ja kilpailijahahmoihin. Uuden luvun alkaessa usein esitellään uudet päähenkilöt, joita seurataan luvun aikana. Aiemminkin mukana olleita hahmoja saattaa esiintyä uudemmissa luvuissa (esimerkiksi luvussa "Gold, Silver &" "Crystal)" pääpainon kuitenkin ollessa uudemmissa hahmoissa, ellei luvun tarkoitus ole keskittyä näihin vanhempiin hahmoihin (kuten esimerkiksi luvussa "HeartGold & SoulSilver)". Kaikki Pokédex-haltijat on Biancaa, Chereniä ja Wallya lukuun ottamatta nimetty Pokémonin pääpelisarjan eri versioiden mukaan (Lack-Twon ja Whi-Twon nimet ovat väännöksiä Pokémon Black 2 ja White 2 -pelien japaninkielisistä äänneasuista). Lisäksi monet peleissä esiintyvät henkilöt, kuten salijohtajat ja vastustajaryhmien tärkeät jäsenet, esiintyvät sarjassa. Joissain tapauksissa hahmo on otettu suoraan peleistä ulkonäöllisesti, mutta hänen tekemisiään tai luonnettaan on muutettu, mistä hyvänä esimerkkinä toimivat Kanto-alueen salipäälliköt, joista puolet kuuluu Pokémon Adventuresissa Rakettiryhmään. Näiden lisäksi sarjassa on muutamia omaperäisiä hahmoja, kuten kolmannen luvun päävastustaja, Jäinen naamio, viidennessä luvussa esiteltävät Kolme petosoturia, sekä Paka ja Ūji, Platinumin oikeat henkivartijat.


title: Pokémon Adventures

text: Pokémon Adventuresia on julkaistu useassa Shogakukan-kustantamon mangalehdessä vuodesta 1997 lähtien, usein yhtä lukua samanaikaisesti, jolloin lehtijulkaisun kappalejärjestys voi erota kirjoissa olevasta. Tällä hetkellä sarjaa julkaistaan kahdessa lehdessä: CoroCoro Ichiban! -lehti ilmestyy kuukausittain, kun taas toinen, Pokémon Fan -lehti, ilmestyy epätasaisin väliajoin.


title: Pokémon Adventures

text: Kesäkuussa 2013 julkaistiin "Pokémon the Comic" -kirjanen (), jossa on asiaa eri Pokémon-aiheisista mangasarjoista. Kirjanen muun muassa sisältää tietoa ensimmäisestä 15:stä Pokédex-haltijasta sekä muutaman kappaleen "Black & White" -lukua. Kirjasessa julkaistiin myös kaksi erityistä lukua, jotka kertovat Goldin ja Redin ajasta Hopeavuorella toisen luvun tapahtumien jälkeen. Kirjan 50 kanssa julkaistiin sarjaa käsittelevä 64-sivuinen taidekirja.


title: Pokémon Adventures

text: Kun sarjaa kerätään kirjoiksi, on varsin tavallista, että kappaleita yhdistellään, niissä olevia yksityiskohtia muutellaan tai niihin lisätään uusia kohtauksia; esimerkiksi seitsemännessä luvussa Galactic-tiimin jäsen Mars käytti Electivirea kirjoissa, mutta lehtijulkaisuissa hänellä oli sen sijasta Luxray. Kappaleet myös (viidennen luvun kappaleita lukuun ottamatta) nimetään uudelleen: lehtijulkaisuissa nimi liittyy kappaleen tapahtumiin (esimerkiksi kappaleen 311 alkuperäinen nimi on ふるさとの土,""Synnyinpaikan maaperä""), mutta kirjajulkaisuissa nimi noudattaa yleensä kaavaa, jossa lyhenne "VS" yhdistyy jonkin kappaleessa esiintyvän Pokémon-lajin nimeen (esimerkiksi kappaleen 311 nimi on VSサマヨール, ""VS Dusclops""). Viidennen luvun kappaleilla ei tuntemattomasta syystä ole japanilaisissa kirjajulkaisuissa nimiä. Myös kokonaisia kappaleita, joita ei ole julkaistu lehdissä, saatetaan lisätä kirjoihin esimerkiksi nopeuttamaan sarjan lehtijulkaisua.


title: Pokémon Adventures

text: 11. luvun julkaisu lehdissä loppui varhaisessa vaiheessa muutaman kappaleen jälkeen, mutta lehtijulkaisu on myöhemmin alkanut uudestaan. 12. luvun kappaleita on julkaistu erikseen omina pokkareinaan, kunnes sarjan kirjajulkaisu saavuttaa kyseisen luvun. Ensimmäinen erikoispokkari julkaistiin huhtikuun 2014 lopulla. Myös 13. lukua on julkaistu erillisinä kirjoina ennen varsinaista kirjajulkaisua.


title: Pokémon Adventures

text: Juhlistaakseen Pokémon Omega Ruby ja Alpha Sapphire -pelien ilmestymistä Shogakukan julkaisi loka-joulukuussa 2014 neljännen luvun uudestaan neljässä erikoiskirjassa, jotka sisältävät kappaleiden lisäksi tietoa muun muassa luvun suunnittelusta.


title: Pokémon Adventures

text: Sarjaa on sensuroitu jonkin verran VIZ Median käännöksessä; esimerkiksi ihmisiin kohdistuvaa väkivaltaa on poistettu piirroksista.


title: 67P/Tšurjumov–Gerasimenko

text: 67P/Tšurjumov–Gerasimenko on jaksollinen komeetta, jonka löysi neuvostoliittolainen Klim Ivanovitš Tšurjumov 22. lokakuuta 1969. Komeetta kuvattiin ensimmäisen kerran 9. syyskuuta 1969. Sen kiertoaika Auringon ympäri on 6,45 vuotta, ja sen edellinen periheli tapahtui 12. elokuuta 2015.


title: 67P/Tšurjumov–Gerasimenko

text: Euroopan avaruusjärjestön 2. maaliskuuta 2004 laukaisema 67P/Tšurjumov–Gerasimenkoa tutkimaan lähetetty Rosetta-luotain saavutti komeetan 6. elokuuta vuonna 2014 matkattuaan avaruudessa noin vuosikymmenen ja lennettyään matkallaan kolme kertaa Maan ja kerran Marsin ja asteroidien Šteins ja Lutetia ohi. Itse luotaimen kiertäessä komeetan jäistä ydintä Philae-laskeutuja tutki komeettaa sen pinnalta käsin. Kyseessä on tähän mennessä tarkin koskaan tehty tutkimus komeetasta. Laskeutuminen komeetan pinnalle tapahtui 12.11.2014.


title: 67P/Tšurjumov–Gerasimenko

text: Laskeuduttuaan Philae pomppasi komeetan pinnalla ensin noin yhden kilometrin matkan yhden tunnin ja 50 minuutin aikana, sitten se pompahti vielä noin seitsemän minuutin ajaksi ylös komeetan pinnasta, kunnes laskeutui lopullisesti. Tämä pomppiminen johtui siitä, että laskeutujan komeetan pintaan kiinnittävät harppuunat eivät toimineet. Philaen ensimmäinen kosketus komeetan kamaraan tapahtui suunnitellulla laskeutumisalueella, mutta se päätyi varjoisammalle alueelle. Tästä huolimatta laskeutuja sai suoritettua suurimman osan mittauksistaan ja vielä lähetettyä kaikki mittaustuloksensa Maahan ennen kuin sen energia loppui 15. marraskuuta. Se saatetaan voida vielä voida käynnistää uudelleen komeetan tullessa lähemmäs Aurinkoa elokuussa 2015.


title: Rževin taistelut

text: Rževin taistelut olivat toisessa maailmansodassa Saksan ja Neuvostoliiton joukkojen välisiä itärintamalla käytyjä taisteluita Rževin, Sytšovkan ja Vjazman kaupunkien lähistöllä vuosina 1942–1943. Taisteluissa kumpikaan osapuoli ei saavuttanut ratkaisevaa voittoa. Taisteluita on kutsuttu nimellä "Rževin lihamylly" () puna-armeijan suurten tappioiden takia. Saksalaiset lopulta vetäytyivät alueelta operaatio Büffelissa 1.–22. maaliskuuta 1943, mikä lyhensi rintamalinjaa 230 kilometriä ja se vapautti 21 divisioonaa muihin tehtäviin.


title: Hiihdon Suomen-mestaruuskilpailut 1946

text: Hiihdon Suomen-mestaruuskilpailut eivät vuonna 1946 tuoneet esille uusia huippumiehiä. Sen sijaan naisten sarjassa mestariksi hiihti uusi kyky, vasta 18-vuotias Kerttu Pehkonen.


title: Hiihdon Suomen-mestaruuskilpailut 1946

text: Viestikilpailun voitti Lahden Hiihtoseura joukkueella Tauno Toivonen, Erkki Mäkinen ja Martti Sipilä.


title: Hiihdon Suomen-mestaruuskilpailut 1947

text: Hiihdon Suomen-mestaruuskilpailut pidettiin vuonna 1947 Nokialla. Useat huippuhiihtäjät jättivät kilpailut väliin.


title: Hiihdon Suomen-mestaruuskilpailut 1947

text:
Kilpailuun lähti 62 hiihtäjää, joista 47 keskeytti.
Viestikilpailun voitti Lahden Hiihtoseura joukkueella Reino Paakkari, Martti Sipilä ja Lauri Silvennoinen.


title: Hiihdon Suomen-mestaruuskilpailut 1948

text: Hiihdon Suomen-mestaruuskilpailut pidettiin vuonna 1948 Kuopiossa ja Outokummussa.


title: Hiihdon Suomen-mestaruuskilpailut 1948

text: Kilpailu käytiin Kuopiossa.


title: Hiihdon Suomen-mestaruuskilpailut 1948

text: Kilpailu käytiin Outokummussa.


title: Ilmari Caselius

text: Ano Ilmari Caselius (29. huhtikuuta 1893 Tampere – 8. tammikuuta 1978 Helsinki) oli suomalainen oikeustieteilijä. Hän oli Helsingin yliopiston siviilioikeuden professori 1936–1956. Hän julkaisi tutkimuksia siviilioikeuden alalta, muun muassa "Avoin yhtiö ja kommandiittiyhtiö" (1963) Olavi Hyvösen ja Matti Ylöstalon kanssa.


title: Ilmari Caselius

text: Caselius tuli ylioppilaaksi Tampereen klassisesta lyseosta 1911, molempien oikeuksien kandidaatti hänestä tuli 1919, lisensiaatti 1925, tohtori 1925 ja varatuomari 1921. Hän oli Helsingin yliopiston siviilioikeuden dosentti 1926–1936, roomalaisen oikeuden vt. professori 1928–1930 ja 1935, siviilioikeuden vt. professori 1932 ja professori 1936–1956.


title: Aito Iskelmä Pohjanmaa

text: Aito Iskelmä Pohjanmaa on suomalainen Lapualla toimiva paikallisradio, jonka toimiluvan omistaa Kevyt Kanava Oy, joka omistaa useita paikallisradioita ympäri Suomen. Paikallisten uutisten, sekä mainosten lisäksi Aito Iskelmä Pohjanmaa lähettää poikkeuksellisen paljon myös omaa ohjelmaa, kuten jokailtaista kontaktiohjelmaa, johon kuulijat voivat lähettää iskelmätoiveitaan.


title: Aito Iskelmä Pohjanmaa

text: Samoilla taajuuksilla lähetti aiemmin muun muassa Simpsiö 969. Kanava oli osa Iskelmä-radioketjua vuoden 2016 elokuun loppuun asti.


title: United States Air Force Pararescue

text: United States Air Force Pararescue on Yhdysvaltain ilmavoimien erikoisjoukko, joka kuuluu AFSOC:in (Air Force Special Operations Command) alaisuuteen. Erikoisjoukko on erikoistunut haavoittuneiden sotilaiden pelastamiseen. Tunnetaan myös nimellä PJ.


title: Birminghamin pubipommit

text: Birminghamin pubipommit olivat kaksi terrori-iskua 21. marraskuuta 1974. Birminghamin keskustassa räjähtäneet pommit surmasivat 19 henkeä ja yli 180 loukkaantui. Poliisi uskoo, että IRA oli iskujen takana. Iskut tehtiin samana päivänä kun läheisessä Coventryn kaupungissa surmatun IRA:n jäsenen James McDaden ruumis palautettiin Irlantiin


title: Birminghamin pubipommit

text: Iskut kohdistuivat kahteen nuorison suosimaan pubiin, "The Tavern in the Town" ja "the Mulberry Bush".


title: Birminghamin pubipommit

text: Kuusi miestä tuomittiin iskuista elinkautiseen vankeuteen, mutta heidät vapautettiin vetoomustuomioistuimen päätöksella 16 vuotta myöhemmin vuonna 1991. Tuomitut Hugh Callaghan, Patrick Joseph Hill, Gerard Hunter, Richard McIlkenny, William Power ja John Walke saivat korvauksia 840 000 punnasta 1,2 miljoonaan puntaan.


title: António de Spínola

text: António Sebastião Ribeiro de Spínola (11. huhtikuuta 1910 Estremoz – 13. elokuuta 1996 Lissabon) oli lyhytaikainen Portugalin presidentti vuonna 1974. Hän oli kenraali, joka yritti pysäyttää Portugalin neilikkavallankumouksen vallankaappauksen avulla.


title: António de Spínola

text: Portugalin armeijan kenraalina 1960-luvulla toiminut Spínola ei hyväksynyt maan pitkäaikaisen diktaattorin António Salazarin harjoittamaa siirtomaapolitiikkaa, joka oli kärjistynyt siirtomaasodiksi. Arvostelun vuoksi hänet erotettiin armeijasta. Tämä teki hänestä tunnetun hallituksen vastustajan. Julkaisemassaan kirjassa "Portugal e o Futuro" hän esitti, että Portugalin on vetäydyttävä siirtomaistaan ja annettava niiden itsenäistyä. Ulkoisesti hänet tunnettiin monokkelistaan.


title: António de Spínola

text: Neilikkavallankumouksessa Spínola nousi maan presidentiksi (25.4.1974), koska hän nautti arvostusta laajoissa kansalaispiireissä. Hän ei kuitenkaan hyväksynyt vallankumoushallituksen jyrkän vasemmistolaista politiikkaa. Tämän vuoksi Spínola kannattajineen ryhtyi 28. syyskuuta 1974 vallankaappaukseen, jonka tarkoituksena oli porvarillisen tasavallan perustaminen. Yritys epäonnistui ja Spínolan oli erottava presidentin virasta. Hänen seuraajakseen presidentiksi nousi Asevoimien liikkeen johtohahmo Francisco da Costa Gomes. Spínola osallistui vielä uuteen oikeistovoimien kaappausyrityksen 11. maaliskuuta 1975, taaskin turhaan. Tämän jälkeen Spínola vetäytyi politiikasta ja kirjoitti muistelmansa. Spínolan kaappausyritykset johtivat osaltaan vallankumouksen tasaantumiseen, kun maltilliset puolueet alkoivat vuoden 1976 presidentinvaaleista alkaen voimistua.


title: Olli Castrén

text: Olli Mikko Castrén (s. 13. syyskuuta 1929 Pielavesi) on suomalainen lääkäri ja Kuopion yliopiston synnytys- ja naistentautiopin professori emeritus. Professorina hän toimi vuosina 1974–1992, jolloin hän hoiti samanaikaisesti Kuopion yliopistollisen keskussairaalan (KYKS) naistentautien kliinisen ylilääkärin tehtävää.


title: Olli Castrén

text: Castrénin vanhemmat olivat rovasti Matti A. Castrén ja Katri Puurunen. Hän avioitui 1954 Salme Liisa Sippolan kanssa. Neurotieteen professori Eero Castrén (s. 1958) on heidän poikansa. Olli Castrén tuli ylioppilaaksi Kuopion yhteiskoulusta 1949 ja valmistui Turun yliopistosta lääketieteen lisensiaatiksi 1957. Naistentautien ja synnytysten erikoislääkärin pätevyyden hän sai 1962. Castrénin Turun yliopistossa puolustama englanninkielinen väitöskirja (LkT, 1963) oli otsikoitu "Urinary excretion of noradrenaline and adrenaline in late normal and toxemic pregnancy : effect of rest, work, and reserpine treatment". Castrén tutki sympaattisen hermoston raskaudenaikaista toimintaa. Hän oli Helsingin yliopiston synnytys- ja naistentautiopin dosentti 1970–1991.


title: Olli Castrén

text: Castrén työskenteli toimeliaasti monien vuosien ajan Kuopion korkeakoulun synnyttämiseksi ja kehittämiseksi; hän osallistui myös Kuopion yliopistollisen keskussairaalan kehittämiseen. Hän oli Kuopion korkeakoulun suunnittelutoimikunnan puheenjohtaja (1969–1972), rakentamisesta vastanneen neuvottelukunnan puheenjohtaja (1972–1978) ja valtuuston puheenjohtaja 1975–1976 sekä jäsen (1984–1985). Hän toimi korkeakoulun ensimmäisenä rehtorina (1969–1973). Hänellä oli myös lukuisia muita luottamustehtäviä maakuntatasolla, kansallisesti ja kansainvälisesti. Eräänä tunnustuksena hänet on nimitetty Suomen Leijonan ritarikunnan komentajaksi.


title: Manchesterin pommi-isku 1996

text: Manchesterin pommi-isku oli terroriteko Manchesterin keskustassa 15. kesäkuuta 1996. Kaksisataa ihmistä loukkaantui, useimmat lentävistä lasinsirpaleista. Poliisi uskoo että teon takana oli IRA.


title: Manchesterin pommi-isku 1996

text: Pommi räjähti lauantaina klo 11.20 Corporation Streetillä Arndalen ostoskeskuksen ulkopuolella. Paikallinen televisioyhtiö oli saanut varoitussoiton aamukymmeneltä.


title: Manchesterin pommi-isku 1996

text: Pommin painoksi on arvioitu 1 500 kg. Se on suurin, mitä Britannian pääsaarella on räjäytetty. Pommi tuotiin paikalle valkoisessa pakettiautossa. Poliisi pystyi jäljittämään käytetyn auton myyjän, mutta ei koskaan löytänyt irlantilaisella korostuksella puhunutta miestä joka oli ostanut auton käytettynä joitakin päiviä aikaisemmin.


title: Manchesterin pommi-isku 1996

text: Alueelle on rakennettu uusia liiketiloja, aukio, puisto, 240 puuta ja kävelytie, joka yhdistää katedraalin keskustaan.


title: Akitsumaru

text: Akitsumaru () oli keisarillisen Japanin armeijan Akitsumaru-luokan maihinnousutukialus toisessa maailmansodassa.


title: Akitsumaru

text: Nippon Kaiun K.K. tilasi risteililyaluksen Harima Shipbuilding Companylta Aioista. Sen köli laskettiin 17. syyskuuta 1939. Kesäkuussa 1941 keisarillisen Japanin armeija lunasti aluksen muuttaakseen sen maihinnousutukialukseksi. Alukselle rakennettiin lentokansi, mutta ei hangaaria lentokoneiden kuljettamiseksi. Alus laskettiin vesille 24. syyskuuta 1941 nimellä "Akitsumaru", valmistuen 30. tammikuuta 1942.


title: Akitsumaru

text: "Akitsumaru" lähti 6. helmikuuta 1942 Aioista ja saapui kolme päivää myöhemmin Takaoon, josta se lähti 10. helmikuuta edelleen Indokiinaan Cam Rahn Baylle. Alus liitettiin vara-amiraali Takahashin 3. laivastoon, jonka mukana se lähti 56 aluksen saattueessa merelle. Saattue kuljetti 2. jalkaväkidivisioona, joka nousi maihin Merakissa ja Bantraminlahdella.


title: Akitsumaru

text: Yhdysvaltain laivaston sukellusvene "USS Crevallen" laukaisi 18. marraskuuta 1943 alusta kohden kuusi Mark 13-4A -torpedoa, mutta epäluotettavat torpedot eivät onnistuneet vaurioittamaan "Akitsumarua". Alus upposikin vasta vuotta liki myöhemmin 15. marraskuuta 1944 sukellusvene USS Queenfishin torpedoimana. Aluksella oli uppoamishetkellä noin 2 300 miestä, joista 310 saatiin pelastettua seuraavan päivän aikana.


title: Nigitsumaru

text: Nigitsumaru oli keisarillisen Japanin armeijan Akitsumaru-luokan maihinnousutukialus toisessa maailmansodassa.


title: Nigitsumaru

text: Nippon Kauiun KK tilasi risteilyaluksen Harima Shipbuildingilta Aioista. Sen köli laskettiin 10. maaliskuuta 1942 ja keisarillisen Japanin armeija lunasti aluksen muutettavaksi maihinnousutukialukseksi. Aluksen muutostyöt tilattiin Harimalta ja se laskettiin vesille 28. marraskuuta 1942 nimellä "Nigitsumaru". Alus valmistui 30. maaliskuuta 1943. Telakalla aluksen savuhormien paikkaa siirrettiin, rakennettiin lentokansi ja asennettiin kaksi lentokoneiden käsittelyyn tarvittavaa nosturia. Alus aseistettiin kahdella kolmituumaisella ilmatorjuntatykillä ja kymmenellä kolmituumaisella kenttätykeistä muutetulla laivatykillä.


title: Nigitsumaru

text: Aluksen takaosassa oli hissi, vaikkei sille rakennettu perinteistä lentokonekantta. Se kykeni kuljettamaan myös kaksikymmentä 12 metrin maihinnousualusta.


title: Nigitsumaru

text:
"Nigitsumaru" saapui 12. huhtikuuta 1943 Ujinaan oletettavasti kuormaamaan ammuksia ja se lähti 1. huhtikuuta saapuen 27. huhtikuuta Palaulle, josta se lähti edelleen 1. toukokuuta Rabauliin. Alus kuljetti tämän jälkeen useaan otteeseen oletettavasti ampumatarvikkeita Palaulle.
Alus upposi 12. tammikuuta 1944 Yhdysvaltain laivaston sukellusvene "USS Haken" torpedoimana Okinawan lähistöllä. 574 sotilasta hukkui aluksen mukana.


title: Rico Fata

text: Rico Fata (s. 12. helmikuuta 1980 Sault Ste. Marie, Ontario, Kanada) on kanadalais-italialainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Fata pelasi urallaan NHL:ssä yhteensä 230 runkosarjaottelua tehopistein 27+36=63 sekä keräten 104 jäähyminuuttia. Hänen vahvuuksiinsa kuului luistelunopeus, työmoraali ja kädet. Fatalla oli myös kohtalaisen hyvät taidot myös pelikäsityksessä ja puolustuspelaamisessa. Hän oli juniorina todella lupaava, mutta ei milloinkaan vastannut Fataan kohdistuneisiin odotuksiin NHL:ssä. Hän pelasi urallaan myös Italiassa, Saksassa, Sveitsissä ja Suomessa. Fata toimii nykyään CIHL-junioriliigan Batchewana Attackin taito- ja luisteluvalmentajana.


title: Rico Fata

text: Fata pelasi jo 15-vuotiaana ala-ikäisenä kotikaupunkinsa OHL-joukkueessa, Sault Ste. Marie Greyhoundsissa kaudella 1995–1996, joka toi hänelle 62 runkosarja- ja neljässä playoff-ottelussa tehot 11+15=26. Kesällä 1996 London Knights varasi Fatan koko OHL:n varaustilaisuuden ensimmäisenä pelaajana. Hän jakoi kaudella 1996–1997 joukkueen sisäisen pistepörssin kolmannen sijan Maksim Spiridonovin kanssa tehoilla 31+22=53. Kaudella 1997–1998 Fata oli tehoilla 43+33=76 Knightsin toiseksi paras maalintekijä ja neljänneksi paras pistemies. Hän sijoittui koko OHL:n maalipörssissä seitsemänneksi ja pelasi kauden aikana myös CHL Top Prospects Gamessa. Calgary Flames varasi Fatan koko NHL:n varaustilaisuuden kuudentena pelaajana kesällä .


title: Rico Fata

text: Calgary Flamesin syksyn 1998 harjoitusleirin päätteeksi Fata matkusti joukkueen kanssa Japanin pääkaupunkiin, Tokioon, missä Flames pelasi kauden 1998–1999 avausottelun 9. lokakuuta 1998 San Jose Sharksia vastaan. Tunteja ennen tätä Fata kirjoitti Flamesin kanssa tulokassopimuksen, jota yksikään muu NHL-pelaaja ei ole kirjoittanut Japanissa. Hän pelasi kauden aikana 20 NHL-ottelua tehden yhden syöttöpisteen, mutta pelasi loppukautensa vielä OHL:ää Knightsissa.


title: Rico Fata

text: Kaudella 1999–2000 Fata pelasi kaksi NHL-ottelua. Hän pelasi suurimman osan kaudestaan Calgaryn farmijoukkue Saint John Flamesissa, AHL:ssä, jonka paras maalintekijä ja kolmanneksi paras pistemies Fata oli tehoilla 29+29=58. Hän voitti kauden päätteeksi Calder Cupin ja valittiin AHL:n tulokkaiden tähdistökentälliseen. Fata pelasi kauden aikana myös ssa. Myös kausi 2000–2001 kului hänellä suurimmaksi osaksi Saint Johnissa, jonka kolmanneksi paras maalintekijä ja neljänneksi paras pistemies Fata oli tehoilla 23+29=52. NHL-pelejä hänelle kertyi kauden aikana viisi. Lokakuussa 2001 Fata siirtyi siirtolistan kautta New York Rangersiin. Hän pelasi kauden 2001–2002 aikana kymmenen NHL-ottelua, mutta suurin osa kaudesta eteni jälleen suurimmaksi osaksi farmissa. Fata oli tehoilla 35+36=71 Rangersin farmijoukkue Hartford Wolf Packin paras maalintekijä ja toiseksi paras pistemies Brad Smythin jälkeen. Hän sijoittui koko AHL:n maalipörssissä neljänneksi Cleveland Baronsin Mike Craigin ja Manitoba Moosen André Savagen kanssa sekä pistepörssissä kymmenenneksi Utah Grizzliesin Jim Montgomeryn ja Québec Citadellesin Craig Darbyn kanssa. Hän pelasi kauden aikana myös AHL:n tähdistöottelussa. Fata valittiin kauden päätteeksi liigan toiseen tähdistökentälliseen.


title: Rico Fata

text: Fata pelasi kaudesta 2002–2003 noin puolet Rangersin NHL-joukkueessa tehden siellä NHL-uransa ensimmäiset tehopisteet tehoilla 2+4=6. Siirtotakarajalla, helmikuussa 2003 hänet kaupattiin Joël Bouchardin, Richard Lintnerin ja Mikael Samuelssonin kanssa Pittsburgh Penguinsiin vaihdossa Mike Wilsoniin, Aleksei Kovaljoviin, Janne Laukkaseen ja Dan LaCoutureen. Fata ei saanut enää loppukaudella Penguinsissa farmikomennuksia. Yhteensä hän teki kauden aikana NHL:ssä 63 runkosarjaottelussa tehot 7+12=19. Näin ollen Rangersissa jo menetetyksi NHL-lupaukseksi tuomittu Fata väläytteli Penguinsissa tehden 27 ottelussa 13 tehopistettä ja pääsi pelaamaan joukkueen ykkösketjussa Mario Lemieux'n kanssa. Ensimmäisellä kokonaisella NHL-kaudellaan 2003–2004 hän teki liigan yhden kauden piste-ennätyksensä ja iski varsin lupauksia herättävästi 73 runkosarjaottelussa tehot 16+18=34. Fata oli Penguinsin kolmanneksi paras maalintekijä Dick Tärnströmin ja Aleksei Morozovin kanssa. Heinäkuussa 2004 hän teki joukkueen kanssa kaksivuotisen jatkosopimuksen.


title: Rico Fata

text: Kaudella 2006–2007 Fata pelasi vain kymmenen NHL-ottelua, kunnes hän siirtyi marraskuussa 2006 Saksan DEL-liigassa pelaavan Adler Mannheimin riveihin. Fata pelasi kauden aikana DEL:n tähdistöottelussa ja voitti Saksan-mestaruuden keväällä 2007. Kaudella 2007–2008 hän edusti Mannheimia myös Spengler Cupissa. Noin puolentoista Mannheimissa pelatun kauden jälkeen Fata siirtyi kaudeksi 2008–2009 Sveitsin Nationalliga A:n EHC Bieliin. Hän jakoi tehoilla 18+19=37 joukkueen sisäisen pistepörssin voiton Thomas Nüsslin kanssa ja voitti tehoilla 11+5=16 koko kevään 2009 karsintasarjan piste- ja maalipörssin. Kaudella 2009–2010 Fata oli tehoilla 15+16=31 Bielin toiseksi paras pistemies ja maalintekijä Sébastien Bordeleaun jälkeen. Kaudella 2010–2011 hän oli puolestaan joukkueen paras syöttäjä ja toiseksi paras pistemies Ahren Spylon jälkeen.